Sopimusvuori.fi - Ajankohtaista\nSopimusvuori mukana kansalaisaloitteessa\nKohtaamisia muistisairaan elämässä\nSotea vai satua - Kohtaamisia kasvotusten\nTyöalustapalvelu avuksi TET-harjoitteluun\nUusi toimitusjohtaja aloittaa\nEtsitään ohjaajaa dementiapalveluihin\nVaakon Harjulle oma kahvila\nKesätyöpaikkojen haastattelut maaliskuussa\nUusi Mielikahvila aukeaa Sorinan tiloihin\nVaakon Harjulla eletään jo aktiivista arkea\nVuoden 2016 QSNA -stipendiaatti valittu\nSairaanhoitajaopiskelijoiden innovaatioita etsitään jälleen\nAlpakat ihastuttivat Koulukadulla\nUusia ideoita Gambiaan Tanhua-kodista\nKartano-kahvila Mielihyvin on avattu\nSopimusvuoren kesäkahvila aukeaa Hiedanrantaan\nAvoimet ovet Kaarisillassa 27.5.\nSopimusvuori tänään 46 vuotta!\nIloisen ilmeen Sotea vai satua – kohtaamisia kasvotusten– seminaari järjestettiin tiistaina 24.10.2017 Sopimusvuoren Panimon pihapiirissä, Koulukatu 13:ssa. Päivä alkoi aamukahvilla klo 9 Näsinkulman Klubitalon Kultajyvässä jatkuen leppoisan yhdessäolon ja kohtaamisten merkeissä aina klo 15 asti. Tilaisuuden avasivat Suomen Klubitalot ry:n hallituksen puheenjohtaja Mikko Heino, toiminnanjohtaja Christa Rajanti sekä kansanedustaja Olli-Poika Parviainen.\nTapahtuman ideoivat, suunnittelivat ja järjestivät mielenterveyskuntoutujat eli Sopimusvuori ry:n pal-veluiden käyttäjät. Tavoitteemme on olla aktiivisesti mukana yhteiskunnassa tekijöinä ja toimijoina, ei toimenpiteiden kohteina. Haluamme olla mukana keskusteluissa, joissa asioitamme suunnitellaan ja käsitellään. Pyrimme vaikuttamaan SOTE-uudistuksen käytännön ratkaisuihin jo suunnitteluvaiheessa. Aktiivisen roolin myötä olemme myös vaikuttamassa yleiseen mielipiteeseen mielenterveyskuntoutu-jista.\nPaikalle oli kutsuttu yhteistyökumppaneita, päättäjiä sekä useita edustajia eri Sote- palveluja tarjoavista asiantuntijaorganisaatioista; palveluista, jotka ovat suuresti läsnä mielenterveyskuntoutujien arjessa. Panelistivieraiksi saimme mm. köyhyystutkija Jouko Karjalaisen THL:sta, toimeentuloyksikön tiimi-päällikkö Ville-Veikko Hirsin Kelasta, palvelupäällikkö Taru Herrasen ja kehittäjäsosiaalityöntekijä Elina Perkiön Aikuissosiaalityön yksiköstä, psykologi Jyrki Vartion Vervestä, sosionomi Minna Mink-kisen Tampereen kaupunginhallituksesta sekä Katia Laakson Sopimusvuori ry:n hallituksesta. Mielenterveyskuntoutujien mielestä SOTE- palapelin kokoamisessa tarvitaan kaikkia osapuolia, niin Kelaa, sosiaalityötä, kuntoutusosaajia, edunvalvontaa, mielenterveystyön ammattilaisia kuin palvelun-käyttäjiäkin. Seminaaripäivän aikana kohdattiin, käytiin aitoa vuoropuhelua, kuultiin ajankohtaisia kokemuksia, näkemyksiä ja ehdotuksia rakentavan yhteistyön hengessä.\nKoulukatu 13 B\nPuhelin: 010 526 6000\nFax: 010 526 6029\nYksikköjen yhteystiedot >


Clear-Coat Suojakalvo LG G Vista - Elinikäinen takuu - Digishop\nhttps://www.digishop.fi/clear-coat-suojakalvo-acer-chromebook-r11-elinikainen-takuu-86055.html?___store=digishop_fi 86055 Clear-Coat Suojakalvo LG G Vista - Elinikäinen takuu https://www.digishop.fi/media/catalog/product/c/l/clear-coat-suojakalvo_789.jpg 29.95 29.95 EUR InStock /Puhelintarvikkeet/Clear-Coat Suojakalvot/LG Suojakalvot\nNaarmuuntumaton näytönsuojakalvo? Kyllä, sellainen on olemassa! Miellyttävän tuntuinen, hieman paksumpi, USA:ssa valmistettu kalvo joka suojaa G Vista puhelimen näyttöä naarmuilta ja myös kolhuilta, huonontamatta näytön kirkkautta tai terävyyttä. Tämän Clear-Optic suojakalvon asennus maksaa 5 euroa. Asennusmaksu peritään myymälässä .\nG Vista puhelimen näytön suojakalvo jolla on elinikäinen takuu. Jos kalvo hajoaa, voit tulla vaihtamaan suojakalvon takuuvaihtona. Veloitamme tällöin vain asennusmaksun 5 €.


Tappiolla yöttömään yöhön\nJuhannusviikko on valmistautumista keskikesän kesteihin, mutta yksi ottelukin oli alta pelattavana. Huikeat Pojat tekivät matkasta erilaisen ja lähtivät yksipuoluejärjestelmästään kuuluun Korsnäsiin joukkojenkuljetusajoneuvolla.\nPerillä odotteli kovia hankintoja tehnyt ja sarjan äärimmäisen vahvasti aloittanut Korsnäs FF. Huikeiden Poikien iskujoukko mahtui taustajoukkoineen yhteen 17-paikkaiseen automobiiliin, mutta kaikki laitettiin peliin. Se onkin minimivaatimus jokaisessa matsissa, mikäli jotain odottaa joskus saavansa.\nItse ottelussa tahtipuikko oli vahvasti kotijoukkueella ja he iskivät täysosumat molempien puoliaikojen alkuun. Avausosuma syntyi sivurajaheiton jälkeen, kun hyökkääjä pääsi kääntymään rangaistusalueemme sisällä ja laukoi tulisesti kopparimme ohitse. Se oli hyökkääjältä hieno yksilösuoritus, mutta kokonaistilanteena täysin estettävissä ja tuntui siksi halvahkolta.\nToisen puoliajan alkuun 25 metristä lähtenyt laukaus oli sen verran ilkeä, että paluupallo jäi kärkkäimmän pelaajan, kotipelurin, viimeisteltäväksi. Noin muuten toista puoliaikaa voisi kuvailla toteamalla, että kotijoukkueen kolmas täysosuma oli lähempänä kuin oman kuparisemme rikkominen.\nOttelu oli siisti, vaikka vihkiytymättömät saattoivat muuta odottaakin. Puheet likaisesta kotijoukkueesta vaikuttavat vahvasti liioitelluilta. Kotijoukkueen huoltajalle menee tänään papukaijamerkki lahjoitetusta urheiluteippirullasta, kun omamme oli jäänyt Intersportiin.\nKorsnäs FF - FC Jukola 2-0 (1-0)\n1-0 10' kotijoukkue avaa maalitilinsä\n2-0 48' kotijoukkue tuplaa maalisaldonsa\nVastuuvalmentaja-Petri: Vähän jäi tekemisemme tänään piippuun, mutta toki kunnia kovalle vastustajalle. Omaan joukkueeseeni olen siinä mielessä tyytyväinen, että kaikki jaksoivat tehdä töitä loppuun asti, vaikka palkintoa ei välttämättä ollut tuloillaan. HuiPo vetäytyy nyt juhannustauolle ja palaa ensi viikolla taistelutahtoa uhkuen taistelemaan sarjapaikastaan.\nKapteeni-Rami: Vastustaja oli tänään kova ja olimme pykälän verran jäljessä koko ottelun. Hävittiin ehkä liikaa kaksinkamppailua eikä saatu tarpeeksi luotua maalintekopaikkoja. Voin kuitenkin olla ylpeä juokkueesta, sillä periksi emme antaneet ja kaaduttiin saappaat jalassa. Ei paineta päätä pensaaseen, vaan ladataan akut juhannuksena ja ensi viikolla käännetään kurssi.\nAlkukauden yhdeksästä ottelustaan kuusi vieraissa pelannut HuiPo aloittaa juhannuksen jälkeen likimain hämmentävän putken. Seuraavat seitsemän matsiamme nimittäin pelataan pienen kyläseuramme kotikaupungissa Vaasassa. Se on koko lailla paljon sarjassa, joka kattaa kahden eri pallopiirin pitäjät.\nKiviä taskuun! Älä kuitenkaan korvaa niillä pelastusliiviä, mikäli olet lähdössä vesille. Pitäkää itsenne sekä läheisenne turvassa ja nauttikaa juhannuksesta täysin rinnoin. Mainiota mittumaaria, HuiPo!\nViimeksi muutettu 20 kesä 2017


Korisliigan välierät vauhtiin vierasvoitoilla\n9.4.2008 Kouvolalainen Kouvot ja Espoon Honka vei kotiedut Korisliigan välierävastustuksiltaan heti ottelusarjojen alkajaisiksi. Kouvot kukisti Helsingissä ToPon 84-74 (45-27) ja Espoon Honka pahasti vajaalukuisen Lappeenrannan NMKY:n 92-67 (47-30). Toiset välieräottelut pelataan perjantaina.\nKouvot jatkoi vahvan kevätkuntonsa esittämistä ensimmäisessä ToPo-kohtaamisessa. Joukkue on voittanut nyt viimeisestä 17 ottelustaan peräti 16.\nJukka Toijalan valmentamat kouvolalaiset pyörittivät palloa iloisesti hyökkäyspäässä etenkin ottelun toisella neljänneksellä, jolla Kouvot kiskaisi itselleen 18 pisteen etumatkan (27-45). Myös joukkueen tavaramerkiksi nousseesta joukkuepuolustuksesta saatiin näyte, sillä intensiteetin puutteesta kärsinyt ToPo sai kymmenminuuttisen aikana tehtyä ainoastaan kahdeksan pistettä.\nPäätösjaksolla ToPo sai hengen päälle ja kykeni nousemaan parhaimmillaan viiden pisteen päähän (74-79) vierailijoistaan puolitoista minuuttia ennen loppua Josh Gonnerin vapaaheitoilla. Kouvojen Tuomas Iisalo sammutti kuitenkin hetkeä myöhemmin helsinkiläistoiveet upottamalla hyppyheittonsa tyylipuhtaasti korisukan läpi.\n- Pehmeä alkupeli harmittaa ja siitä otan omaan piikkiini osan. Epäonnistuimme pallollisen skriinin puolustamisessa, harmitteli ToPon valmentaja Tomi Kaminen.\nToisella puoliskolla Kouvojenkin liike pysähtyi. Wayne Bernard ja Corey Smith pitivät loisteliailla yksilösuorituksillaan Kouvoja pystyssä ToPon kirivaiheessa. Kaksikon ansiosta paniikki ei kouvolalaisleiriin missään vaiheessa hiipinyt.\n- Peli pysyi hyvin kontrollissa lukuun ottamatta yhtä synkempää hetkeä, jossa sattui kolme peräkkäistä puolustuspään virhettä peräkkäin ja ToPo pääsi nousemaan lähelle. ToPo tuli voimalla mukaan peliin. Tämä on fyysinen ottelusarja, mutta onneksi se ei ole meille mitään uutta, arvioi Jukka Toijala.\nKouvoista Bernard nousi voittajien parhaimmaksi korintekijäksi 21 pisteellään. Kahdesti kauden aikana kuukauden pelaajaksi valittu Smith teki 18 ja Iisalo 12 pistettä. Kouvot-sentteri Peter Cipriano (16/8) veti pidemmän korren ToPon virkaveljestään Takais Brownista (13/5) taisteluparin kauden ensimmäisessä kohtaamisessa.\nToPon tehokkain oli lopulta Gonner, joka tosin syttyi peliin vasta jälkimmäisellä puoliskolla, jolla amerikkalaistaituri heitti kaikki 20 pistettään.\nHuolenaihetta Kouvojen jatkoa ajatellen toi pelintekijä Roope Suonion loukkaantuminen. Suonio satutti toisella puoliajalla polvensa ja hänet kannettiin kentältä.\n- Kun Tuomas Iisalo loukkaantui puolivälierissä Uudessakaupungissa, ehdin ennustaa hänelle kauden loppua, mutta niinhän Tuomas pelasi jo seuraavassa ottelussa. Pitänee nyt sanoa Roopen kohdalla samalla tavalla ja toivoa samaa lopputulosta, Toijala pyöritteli tietämättä vielä Suonion vamman laatua.\nVajaamiehinen LrNMKY vailla mahdollisuuksia\nSuomen mestaruutta puolustava Honka kellisti vain seitsemän pelaajaa jalkeille saaneen Lappeenrannan vaivatta.\n- Eipä tästä ottelusta jää paljon jälkipolville kerrottavaa. Nyt pelataan kuitenkin playoff-otteluita, joissa voitto ja seuraava peli ovat aina tärkeimpiä. Riistimme Lappeenrannalta kotiedun ja olemme valmiit jatkamaan tästä perjantaina Espoossa, vakuutti Hongan pelintekijä Petteri Koponen.\nKoponen heitti reilussa 28 minuutissa ottelun korkeimman pistemäärän 25, jota hän ryyditti viidellä riistolla ja peräti yhdeksällä koriin johtaneella syötöllä.\nLappeenrantaan iskeneellä flunssa-aallolla oli tietysti oma osuutensa rumiin loppulukemiin, sillä loppukaudeksi Jyri Lehtosen valmennukseen siirtyneen LrNMKY:n riveistä olivat poissa vuodepotilaat Adrian Henning, Pasi Riihelä, Juha Sten ja Petri Virtanen.\nKotijoukkue jaksoi rimpuilla epätoivoisessa ja –todellisessakin tilanteessa vajaat viisi minuuttia vieraiden vauhdissa, kunnes Honka heitti kaaren takana ison vaihteen sisään ja meni menojaan.\nAvausneljänneksen jälkeen valotaululla välkkyi tyly 30-15-vierasjohto. Kolmannella neljänneksellä Honka käväisi parhaimmillaan 29 pisteen johdossa numeroissa 64-35.\nJyri Lehtonen ei osannut vielä sanoa mitään varmaa perjantaista.\n- Toivottavasti saamme silloin joukkueeseemme jo enemmän miehiä mukaan. Ne pelaajat, jotka minulla olivat tänään käytössäni, taistelivat hienosti.\nHongasta Koposen lisäksi kotijoukkuetta rokottivat kipeimmin kapteeni Jukka Matinen (18/5), Ben Perkins (14/6) ja Kimmo Muurinen (12/9).\nLrNMKY:n tehomies oli Ivan Harris (22/2). Aki Ulander punnersi entistä seuraansa vastaan tehot 12/8 ja tilaisuuteensa saanut Jouko Järvinen 17/7.\nJärvisen tiliin kirjattiin tosin kauden ennätyspisteiden lisäksi kyseenalaisempikin "ennätys". Nuorukainen nimittäin menetti pallon peräti 12 kertaa, joka on pudotuspelien kaikkien aikojen korkein lukema yhdessä ottelussa. Aiempi ennätys (10) oli KTP:tä edustaneiden amerikkalaisten Pertha Robinsonin ja James Headin nimissä.\nToiset välierät pelataan perjantaina Espoossa ja Kouvolassa. Ottelut käynnistyvät tuttuun tapaan klo 18:30.\nKorisliigan täydelliset ottelutilastot, muita tilastoja ja tulevat ottelut löytyy Koripalloliiton tilastopalvelusta, www.basket.fi.


Riihimäen Taiteidenyö | Timo Heinonen\nTagi: Riihimäen Taiteidenyö\nBlogi, perjantaina 11.09.20\nVasemmistohallituksen toimet eivät pelasta talven matkailua – Taipuiko Keskusta jälleen vasemmiston paineessa?\nPääministeri Sanna Marinin (sd.) vasemmistohallitus kertoi päässeensä pitkien neuvotteluiden jälkeen sopuun ulkomailta tulevan matkailun rajoitustoimien höllentämisestä. Hallitus kertoi lieventävänsä matkailurajoituksia Suomeen niin, että tartuntojen ilmaantuvuusluvuksi asetetaan nykyisen kahdeksan tartunnan sijaan 25 tartuntaa sataatuhatta henkeä kohden. Rajoitukset jatkuvat siis paljon EU:n suosituksia tiukempina edelleen. Komissiohan suositteli, että vapaata liikkuvuutta ei rajoitettaisi, jos tartuntojen määrä on 14… [ Lue lisää ]\nBlogi, perjantaina 07.09.18\nMukaan ARA:n johtokuntaan – Työ kohtuuhintaisen asumisen eteen jatkuu\nEilen maamme hallitus nimitti minut ARA:n johtokunnan jäseneksi. Asunto- ja ympäristöministeri Kimmo Tiilikaisen pyysi minua kesällä mukaan tähän tehtävään eikä minulla ollut mitään syytä eikä tarvettakaan kieltäytyä. Olen toiminut nyt kohta neljä vuotta eduskunnan valtiovarainvaliokunnan asunto- ja ympäristöjaoston puheenjohtajana ja vastannut myös Kokoomuksen maankäytön- ja rakentamisen ohjelman valmistelusta. Asuntopolitiikka on siis aina ollut isossa roolissa… [ Lue lisää ]\nBlogi, perjantaina 01.09.17\nTaiteiden yö voisi olla kuin Ravintolapäivä – Helsingin ja Hämeenlinnan Taiteiden yön jälkeen tänään vuorossa Riihimäen Taiteiden Yö\nHelsingissä juhlittiin pari viikkoa sitten jo 29. kerran Taiteiden Yötä. Muistan jo lukioaikana käyneeni siellä ja niin olin tänäkin vuonna. Helsingin jälkeen Taiteiden yötä vietettiin Hämeenlinnassa ja tänään sitten vuorossa oli Riihimäen toinen Taiteiden yö. Aikanaan muuten Lopellakin vietettiin taiteiden yötä. Siitä taitaa olla aikaa kanssa reilu 25 vuotta. Mutta näiden lisäksi Taiteiden öitä on… [ Lue lisää ]


Keraaminen Pinnoite | Mtv Uutiset Live\nGigantista löydät laajan valikoiman keraamisia liesiä. Saatavilla myös kotiinkuljetus, asennus ja vanhan laitteen poisvienti.\nOikea keraaminen kestopinnoite kestää koneellisen autonpesun – Valitse oikea pinnoite; Keraaminen kestopinnoite antaa auton maalipintaan kestävän suojan. Hydrofobinen pinnoite muodostaa vettä, rasvaa ja likaa hylkivän pinnan, joka kestää kuumuutta ja suojaa UV-säteilyltä. Keraaminen kestopinnoite antaa korkean kiillon ja suojaa auton pintaa naarmuuntumiselta.\nAuton keraaminen pinnoite ja sisäpuhdistus 139€ (arvo 254€) Haluatko suojata autosi lialta ja naarmuilta? Autotalo Elias tarjoaa auton keraamisen pinnoitteen yhden vuoden takuulla ja perusteellisella sisäpuhdistuksella. Ennen pinnoitteen laittoa autosi ulkopinnat pestään ja kuivataan huolellisesti.\nKeraamisen pinnoitteen hoito – verkkokauppa – Keraaminen pinnoite on verrattain kallis ja parhaillaan hyvin pitkäkestoinen ratkaisu – siksi sen ylläpitämiseen kannattaa käyttää hiukan aikaa ja vaivaa. Pinnoitteen hoito ei ole ylitsepääsemätön projekti, vaan se on tehtävissä verrattain vähällä vaivalla. Uuden pinnoitteen kuivuminen\nKeraaminen pinnoite oli helppo pestä, ja kahvakin istui käteen mukavasti. Tämä pannu käy kaikille liesille. Lohen paistotulos oli mehukas. Hackmanissa kahva heikko kohta. Hackman Kovanaama Basic Terra sai kritiikkiä kahvan huonosta istuvuudesta.


Ke 10.5.2017 Otteluseuranta (6. kisapäivä) | Sivu 49 | Jatkoajan keskustelupalsta\nSaksa ja Slovakia pilkuille.\nSlovakia - Saksa rankkareille.\nJukka Jalosesta tulee vaan mieleen, ettäjuuri ennen maajoukkuepestiään oli kova antamaan kritiikkiä silloiselle päävalmentajalle kisastudiossa ja sanoi, että "kyllä kovaa kritiikkiä pitää antaa ja sitä pitää päävalmentajan myös sietää" mutta kun Jalosesta tuli itse päävalmentaja niin rupesi aina itkemään kun tuli vähänkin kritiikkiä. Ja hyvä koutsihan Jalonen oli joskus mutta ei vaan kestänyt kritiikkiä.\nAhaa eli sittenkin maalit ratkaisee. Miksi täällä on saanut lukea paskoita Valko-Venäjä- ja Slovenia-ottelusta, vaikka molemmat on voitettu? Kummallista.\nNo voittaminen on aika itsestäänselvää noita vastaan. Ja sitä jos pitää mínkäänasteisena saavutuksena on jo itsessään äärimmäisen huolestuttavaa. Kuitenkin, se tapa millä voitettiin oli sellainen, mikä kyllä luo suuria uhkakuvia otteluihin vaikeampia maita vasten.\nJa varsinkin tuo Valko-Venäjä olisi pitänyt voittaa paljon selkeämmin. Sloveniaakin vastaan oltiin ihan liian tiukoilla jotain kaksi ja puoli erää.\nJuu samaa mieltä ollaan Jalosen kanssa.\nNiin, pointti oli että Marjamäen puheet ekasta erästä oli ihan erilaiset kun Jalosen. Niin on aika turhaa lähtee lainaamaan Jalosta tukeakseen Marjamäen puheita. Siis täysi vastakohta sille mitä sä just teit.\nMiksi Sorjonen sanoi että "Hudacek voisi ottaa vaikka mikin käteen ja laulaa AC/DCtä, se ei olisi mitään uutta tälle herralle" Onko Hudacekillä jotain tälläistä taustaa, onko tehnyt jotain hassua joskus vai mikä juttu?\nVilkaisin tätä Saksan ja Slovakian ottelua tässä ja tajusin että näistä selostajista Sorjonen saattaa olla paras. Mertsi alkaa olemaan aika loppu jotenkin,\nSaksalle kaksi pistettä. Luokattomia rankkareita slovakeilta.\nSaksa voittaa, ja Slovakian konttaus jatkuu.\nEikös ne parhaat sankarit käyny ihan Suomen puolella, Tikin entourage..\nHelikopterilla kävivät Suomessa kaljalla, oli se ennen vaan rentoa toimintaa.\nNo ei siinä tarvi palstaa kun häviää 0-1 maalle joka on kolmessa ekassa ottelussaan hävinnyt ensimmäiset erät yhteensä 1-10.\nEi siinä palstaa tarvita mutta pikkuisen pelin ymmärrystä kylläkin.\nOlisiko vain yleisesti se että on kohtuu showmies: #HudaShow\nBest of the Hudashow - YouTube\nNo kun valmentaja ja monet kommentoijat sanoo että se 1.erä oli suomen paras erä ja vastassa on kisojen paskin joukkue ekassa erässä, ja tulos on 0-1 häviö. Kuinka paljon vaatii pelin ymmärrystä että voi sanoo ekan erän menneen hyvin?\nJa mitsku kaulassa vaan tultiin niistäkin kisoista!\nRespektiä vastustajajoukkueelle, jolla näkyi halu ja palo pelata Leijonia vastaan loppuun asti. Arvostan vastustajan osoittamaa yrittämistä.\nViisikkopelin mittarina maalipaikat ovat parempi kuin tehdyt maalit. Toki viisikkopeli voi vaikuttaa pelaamisen tunteeseen, joka voi vaikuttaa maalintekotehokkuuteen. Mutta pääosin maalipaikat on se suure, jolla viisikkopelin onnistumista mitataan ja kannattaa mitata.\nNiin, Suomi loi ensimmäisessä erässä ylivoimaisesti eniten maalipaikkoja.\nRiittää kun pitää silmänsä auki ja ymmärtää näkemäänsä. Onko se tuo jännitys vai mikä joka sumentaa sekä näön että ajattelun teiltä negailijoilta? Jokaisessa ottelussa avauserä on ollut parasta Suomea vaikka tulos ei välttämättä siitä kerrokaan, pitää osata katsoa tuloksen taakse.\nJuu, eli et halua vastata kysymykseen? Kuinka paljon vaatii pelin ymmärrystä että voi sanoo ekan erän menneen hyvin kun hävitään kisojen paskinta jengiä vastaan 0-1? Ymmärrän, että peli kestää sen 60 min, mutta kun nyt kaikki on sitä mieltä että toi eka erä oli meiltä paras. Ja se oli se erä mikä hävittiin, vastassa on Slovenia, niin ei kauheesti kehumista jää tästä pelistä.\nSen verran jännää katsottavaa oli Suomen hieno hyökkäyspeli ekassa erässä, että heräsin siihen kun Slovenia teki maalin.\nKorjataan viela fist bump. Fist pump tehdaan yksin\nHaha, kiitos korjauksesta. Pieni aivopieru näköjää.\nEi nyt täysi vastakohta. Jalosen ja Marjamäen mielestä 1. erä oli Suomelta hyvä ja siitä olen ihan samaa mieltä nyt kun katsoin jälkikäteen tuon erän.\nEi siis sellainen tasoa hyvä, jolla isoja maita kaadetaan, mutta Suomen mittarilla hyvä.


Orientaatio-verkkojakso (26.4. - 2.5.2004)\nOrientaatio-verkkojaksolla tutustutaan TieVie-portaaliin, koulutuksen sisältöön ja rakenteeseen sekä toisiin osallistujiin. Jakson aikana kartoitetaan osallistujien kiinnostusten kohteita sekä ryhmäydytään oman kehittämishankkeen perusteella niin sanottuihin juonneryhmiin. Juonneryhmissä jakaudutaan edelleen pienempiin työskentely-yksiköihin, vertaisryhmiin, ensimmäisessä lähiseminaarissa Oulussa (6. - 7.5.2004) koko koulutuksen ajaksi. Jakso toteutetaan Discendum Optima -oppimisympäristössä. Lisätietoja jaksosta antavat Paula Vaskuri (paula.vaskuri(a)oulu.fi) ja Merja Ruotsalainen (merja.peurasaari(at)oulu.fi).\nPedagoginen muutos -verkkojakso (10.5. - 6.6.2004)\nJaksolla syvennetään ensimmäisessä lähiseminaarissa käsiteltyjä aiheita. Jakson aikana osallistujat täsmentävät omaan kehittämishankkeeseensa liittyviä ongelmia ja käsittelevät hankettaan analyyttisesti pedagogisen muutoksen näkökulmasta. Tavoitteena on, että käsitys omaan hankkeeseen liittyvistä ongelmista selkiytyy ja syvenee. Jakson aikana työskennellään sekä vertais- että juonneryhmissä. Työskentely pohjautuu verkkokeskusteluihin sekä vertaisryhmäopponointeihin. Jakson päätteeksi osallistujat laativat omaan hankkeeseensa liittyvän suunnitelman, jossa pyritään selkiyttämään omaan hankkeeseen liittyvää pedagogista ideaa, ongelmaa, haastetta tai estettä. Lisäksi osallistujat luonnostelevat hankkeensa toteutukselle aikataulun. Jakso toteutetaan Discendum Optima -oppimisympäristössä, josta löytyvät myös tarkemmat työskentelyohjeet. Jakson toteutuksesta vastaa Oulun yliopisto. Lisätietoja jaksosta antavat Paula Vaskuri (paula.vaskuri(a)oulu.fi) ja Merja Ruotsalainen (merja.peurasaari(at)oulu.fi).\nTeknologinen muutos -verkkojakso (16.8. - 26.9.2004)\nTeknologinen muutos -verkkojakson tavoitteena on arvioida, millaisia teknologisia muutoksia on näköpiirissä ja mitkä niistä ovat merkityksellisiä korkeakoulujen toiminnan ja erityisesti\nkorkeakouluopetuksen kannalta. Verkkojakso toteutetaan skenaariotyöskentelynä juonneryhmittäin. Ryhmien työskentely perustuu osin lähiseminaarin aineistoihin ja osin verkkoon tuotettuihin aineistoihin. Niiden perusteella osallistujat arvioivat teknologisia kehityssuuntia suhteessa omaan juonneryhmäänsä teemoihin, toimintaympäristöönsä ja kehittämishankkeisiinsa. Jakso toteutetaan Optima-ympäristössä, josta löytyvät myös tarkemmat työskentelyohjeet. Toteutuksesta vastaa Jyväskylän yliopisto. Lisätietoja jaksosta antaa Markku Närhi (mtnarhi@cc.jyu.fi).\nAnna palautetta verkkojaksosta»\nOrganisatorinen muutos -verkkojakso (1.11. - 5.12.2004)\nVerkkojakson aikana pyritään tiedostamaan kunkin osallistujan oma rooli muutoksessa tieto- ja viestintätekniikan opetuskäytön sektorilla. Tieto- ja viestintätekniikan käyttö on pitkään ollut yliopistoissa pienten pilottien varassa. Viimeisten vuosien raju kehitys on kuitenkin laajentanut tvt:n käytön osaksi opetusta, tutkimusta sekä hallintoa. Tietotekniikan käyttö muuttaa laajentuessaan työyhteisön toimintakulttuuria ja henkilöstön toimenkuvia. Tässä koko organisaatiota koskevassa uudessa tilanteessa muutoksen hallinnan ja johtamisen työnkaluna käytetään strategista suunnittelua ja johtamista.\nJakson materiaalina käytetään Suomen virtuaaliyliopiston ja IT-Pedan tuottamaa strategiapalvelua. Työskentely tapahtuu WebCT-ympäristössä ja TieVie-portaalin työtilassa. Verkkojakson aikana keskustellaan vertaisryhmissä ja tehdään pieniä yksilöllisiä kirjoitustehtäviä viikoittaisen ohjelman puitteissa. Keskustelun ohjeet ja tehtävät tarkentuvat Helsingin Organisatorinen muutos seminaarin aikana. Jakson toteutuksesta vastaa Helsingin yliopisto ja yhteyshenkilöinä toimivat Mari Jussila (sini.m.lehto@helsinki.fi) ja Sari Koski-Kotiranta (sari.koski-kotiranta@helsinki.fi).\nPortfolio-verkkojakso (31.1. - 6.3.2005)\nPortfolio-verkkojakson keskeisin tavoite on tukea osallistujien TieVie-asiantuntijakoulutuksen aikaisen oppimisprosessin sekä oman ammatillisen kehittymisen jäsentämistä ja kokoamista näyteportfolioksi. Toiminta jaksolla perustuu koko koulutuksen aikana kerätyn portfolioaineiston organisointiin, analyysiin ja asiayhteyksien hahmottamiseen sekä aineiston jalostamiseen valmiiksi tuotokseksi. Jakson aikana osallistujat työstävät ensimmäisen luonnoksen omasta näyteportfoliostaan ja julkaisevat sen verkkoalueella. Verkkojakson kantavana työskentelytapana on portfolion kirjoitusprosessin eteenpäin vieminen itsenäisesti työskennellen. Itsenäistä työskentelyä tukee oman vertaisryhmän jäsenten välinen vuorovaikutus, jota jämäköittävät aikataulutetut tarkistuspisteet palauterinkeineen.\nJakso toteutetaan WebCT-oppimisympäristössä ja sen toteutuksesta vastaa Turun yliopisto. Yhteyshenkilönä toimii Heli Brander (heli.brander@utu.fi).


Korkeakoulujen mielikuvamainontaan on puututtava\n97 Korkeakoulujen mielikuvamainontaan on puututtava\nPuoluekokous yhtyy aloitteeseen siltä osin kuin se koskee harhaanjohtavaa mielikuvamainontaa.\nKorkeakoulujen mielikuvamainontaa on seurattu. Harhaanjohtava mielikuvamainonta on yhä harvinaista.\nAloitteessa vaaditaan korkeakoulujen mielikuvamainonnan suitsemista. Selvitysten mukaan esimerkiksi ammattikorkeakoulut markkinoivat vuonna 2011 yhteensä yli kahdella ja puolella miljoonalla eurolla. Julkisesti rahoitetut korkeakoulut siis kilpailevat opiskelijoista veronmaksajien rahoilla. Vuonna 2010 tehdyn tutkimuksen mukaan joka viides amk-opiskelija on pettynyt ammattikorkeakoulujen markkinoinnilla luomiin mielikuviin. Lisäksi yliopistoihin luotavan opiskelijapalautejärjestelmän tulisi huomioida korkeakoulujen mainonta ja niiden vastaavuus opiskelijoiden kohtaaman todellisuuden kanssa. Myös korkeakoulujen rahoitusperusteissa opiskelijapalautteiden hyödyntämistä tulee korostaa.\nKorkeakoulut markkinoivat usein mielikuvilla. Mainonta saattaa olla hyvinkin räikeää ja usein annetaan sellaisia lupauksia, jotka saattavat harhauttaa koulutuspaikkaa hakevia ja aiheuttaa sen, että opiskelija aloittaa opinnot alalla, joka ei vastaakaan hänen odotuksiaan. Vuonna 2010 tehty tutkimus osoittaa, että joka viides ammattikorkeakouluopiskelija on pettynyt ammattikorkeakoulujen markkinoinnilla luomiin mielikuviin.\nMainontaan käytetään valtavia summia rahaa, jotka voisi käyttää korkeakoulun sisällä paremminkin, esimerkiksi opinto-ohjauspalveluiden kehittämiseen. Ammattikorkeakoulujen välistä kilpailua voidaan poistaa sillä, että asetetaan ammattikorkeakoulujen tarkempi profiloituminen tavoitetilaksi.\nSDP ryhtyy aktiivisesti ajamaan alas korkeakoulujen mielikuvamainontaa.


Video-oppimateriaalin tallentaminen ja jakaminen Panoptolla – oomc.fi – Open Online Music Campus\nBlogit Etäteknologiat Kuvan ja äänen tallentaminen, muokkaaminen ja jakaminen Musiikin etäopetus\nVideo-oppimateriaalin tallentaminen ja jakaminen Panoptolla\nKirjoittaja Kirjoittanut Kalle Elkomaa\nEi kommentteja artikkeliin Video-oppimateriaalin tallentaminen ja jakaminen Panoptolla\nPanopto-videojulkaisualusta. Kuva: Panopto\nPanopto on verkkopohjainen, selaimella käytettävä videojulkaisualusta, jota voidaan käyttää jaettaessa jo olemassa olevia videoita, joiden katseluoikeudet voidaan jakaa korkeakouluyhteisön jäsenille sekä tarvittaessa myös ulkopuolisille. Materiaalin käyttöoikeutta voidaan rajoittaa siten, että tallenteet ovat vain tietyn ajan saatavilla.\nPanopto-videojulkaisualustan peruskäytön oppii kohtalaisen helposti, itse tarvitsin alustan, jonka kautta saa jaettua verkossa opetusvideoita sekä niihin liittyvää nuottimateriaalia.\nTietokoneelle asennettavalla Panopto-ohjelmalla voidaan suoratoistaa opetustilanteita sekä tallentaa niitä, mobiililaitteilla onnistuu videoiden tallennus ja tallenteiden lataaminen alustaan. Tallenteita voidaan myös jakaa korkeakouluyhteisössämme TUNI Moodlen kautta kurssien osallistujille, joille voidaan luoda myös videopalautustehtäviä.\nPanoptoon tutustuminen ja alustan käyttöönotto\nOtin Panopton käyttöön ensimmäistä kertaa tammikuussa 2022, kun halusin jakaa vapaan säestyksen oppimateriaalia video- ja nuottiesimerkein etäopetuksen tueksi. Videoiden julkaisuoikeuden saamiseksi täytyy käyttäjällä olla videoportaalissa vaadittava Sisällöntuottaja-rooli eli Creator. Materiaali voidaan tallentaa omaan kansioon, oletuskansio on My Folder, jonka käyttöoikeuksia voidaan määritellä tilanteen mukaan. Tallenteet siirretään automaattisesti roskakoriin, jos niitä ei ole katsottu kertaakaan viimeisen kolmen vuoden aikana. Mikäli tallenteista haluaa itselleen kopion, voi sellaisen ladata säilytettäväksi omalle koneelle.\nKäyttöoikeudet määritellään seuraaasti:\nOikeuksien ollessa suppeimmillaan Restricted, only specific people and groups, pääsevät materiaalia katsomaan yksittäiset korkeakouluyhteisön jäsenet sekä Panopto-ryhmän jäsenet.\nValinnan ollessa Your organisation, unlisted pääsee koko korkeakouluyhteisö katsomaan materiaalia. Käyttäjän täytyy tällöin kirjautua TUNI-tunnuksella ja katsomiseen vaaditaan suora linkki, videota ei löydy palvelusta hakemalla.\nValinta Your organisation on muuten sama vaihtoehto, mutta video löytyy myös palvelusta hakemalla.\nMikäli materiaali halutaan saada julkisesti katsottavaksi, valitaan asetukseksi Public (unlisted), jolloin kuka tahansa pääsee katselemaan sisältöä, jos linkki on tiedossa.\nOlin aiemmin tehnyt videoita valmiiksi käyttäen Zoom-ohjelmaa videon ja äänen taltiointiin. Kytkin digitaalipianon audiolähdöt sekä puhemikrofonin mikseriin, josta audiosignaali kulki tietokoneelle äänikortin kautta valmiiksi miksattuna, tein tallenteet suurimmalta osin editoimatta ”livenä”. Tilanne vastasi normaalia etäopetustilannetta, joten työskentelytapa oli tuttu entuudestaan. Äänen ja kuvan laatu oli näin tallennettuna mielestäni riittävän hyvä opetustarkoitukseen, parempaa äänen ja kuvan laatua tavoiteltaessa olisin joutunut käyttämään monimutkaisempia sovelluksia ja muitakin apuohjelmia. Osan tallenteista editoin tietokoneen iMovie-ohjelmalla, jolla lisäilin videoihin tekstiä ja väliotsikoita.\nKattokamera jalustoineen. Kuva: Kalle Elkomaa\nVideot taltioitiin pianon koskettimiston yläpuolella olevalla Logitechin nettikameralla, joka oli katossa kiinni olevassa jalustassa, näin sain videolle koko koskettimiston laajuisen kuvan. Ongelmana yläperspektiivissä on kuitenkin se, etteivät koskettimia painavat sormet erotu aina kovin hyvin. Tähän ongelmaan voisi käyttää apuna esim. ChordieAppia, jossa koskettimet näkyvät näytöllä omassa ruudussa virtuaalisesti videokuvan lisänä.\nKattokameran kuvaa. Kuva: Kalle Elkomaa\nKäytin videoiden taltiointiin Zoom-videoneuvotteluohjelmaa, koska olin tottunut käyttämään sitä myös vapaan säestyksen etäopettamiseen. Avasin uuden session, jonka aikana tallensin videon äänineen ohjelman tallennustoimintaa käyttäen. Ohjelma konvertoi tallenteen session lopettamisen jälkeen MP4-videotiedostoksi, jota käytin sellaisenaan. Jokaisesta kappaleesta oli myös nuottiesimerkki PDF-muodossa, jonka siirsin Panoptoon videotallenteen lisäksi.\nHuom. Mikäli haluat tehdä useita erillisiä videotallenteita saman Zoom-session aikana, täytyy tallennus keskeyttää välillä stop-painikkeella. Jos keskeytät tallentamisen pause-toiminnalla, jatkuu tallennus samaan tiedostoon ja kaikki klipit taltioituvat yhdeksi kokonaisuudeksi.\nMateriaalin siirto Panoptoon\nPanoptoon valmis tiedosto tuodaan käyttämällä ohjelman Create-toimintaa, jonka valikosta valitaan Upload media videon tuomiseksi alustalle. Oma kotikoneeni käyttöjärjestelmä OS X Yosemite 10.10.5 on tosin niin vanha, ettei toiminta onnistunut tällä tavoin. Sen sijaan sain vedettyä valmiiksi tekemäni videotiedostot hiirellä alustalle tekemääni omaan kansioon. Saatuani tämän vaiheen tehtyä lisäsin videoiden mukaan Panopton työkaluvalikon Streams-toiminnan kautta PDF-muodossa olevat nuotit tietokoneeltani selaamalla ja sen jälkeen lataamalla ne alustaan Upload PDF -painikkeella.\nPDF-tuonti Panoptoon. Kuvakaappaus: Kalle Elkomaa\nHuomasin Panoptoa käyttäessä sen, ettei selainta kannata välillä sulkea tai käyttää samanaikaisesti muita selainpohjaisia ohjelmia. Muutaman kerran tiedostojen lataus katkesi ja jouduin lataamaan ne uudestaan. Video on oletusarvona ainoastaan katseltavissa, joten sen lataaminen on estetty. Videolle voidaan kuitenkin luoda oma tallennelinkki, jolloin valtuuden saanut käyttäjä voi ladata materiaalin omalle koneelleen. Valmis esikatselu näyttää tältä, videokuvan saa suurennettua katsellessa koko ruudun kokoiseksi. Liitteenä olevan PDF-tiedoston saa halutessaan ladattua omalle koneelle.\nPanopton videonäkymä. Kuvakaappaus: Kalle Elkomaa\nHuomioita Panopton käytöstä\nAloittelevan käyttäjän huomioita oli se, että perusrutiinin löydyttyä videoiden ja nuottien siirto oli vaivatonta ja selkeää. Aluksi jouduin taistelemaan mm. videoiden tuonnin kanssa, kun se ei onnistunut ”oikealla” tavalla. Katseluoikeuksien jakoa täytyy jatkossa miettiä tarkemmin, nyt laitoin ajan ja vaivan säästämiseksi videot yleiseen jakoon, jolloin kuka tahansa linkin saava voi katsella materiaaleja. Oikeudet voi rajata jatkossa tarpeen mukaan vain muutamille henkilöille, joille jaetaan linkki vaikkapa sähköpostilla. Tulen varmasti käyttämään alustaa jatkossakin, kun toimiva systeemi on nyt saatu kasaan.\nTäältä pääset katsomaan tekemiäni videoita: https://tuni.cloud.panopto.eu/Panopto/Pages/Sessions/List.aspx#folderID=%228ea3b192-411e-4a07-a2d5-ae2300be449c%22\nLue lisää (Panopto):\nlehtori | Tampereen ammattikorkeakoulu | Kirjoittajan muut artikkelit\nKirjoittajalla ei ole muita artikkeleita.\nAvainsanat ChordieApp, iMovie, Moodle, MUSE-hanke, Panopto, Vapaa säestys, Zoom\n← Musiikin etätuottamisen kyselyn tulokset → Musiikki-interventio etäyhteydellä?


Samuli Pekkola, FT, on tietojohtamisen, erityisesti organisaatioiden tietojärjestelmien, professori Tampereen yliopistossa johtamisen ja talouden tiedekunnassa. Hänen tutkimuksensa keskittyy tietotekniikan mahdollistamaan transformaation ja transformaation tukemiseen. Tutkimuksen keskeisenä näkökulmana on operatiivisen toiminnan tukeminen, erityisesti tietojärjestelmien käyttäjien toiminnan tukeminen, tietojärjestelmien hankinta, ja kokonaisarkkitehtuurin käyttöönotto.\nTagged asiantuntijuus, digitalisaatio, digitalisaatiohankkeet, johtaminen, teknologia, tietojohtaminen\n1 thought on “Yhdessä digihiiltä puhaltamaan”\nHyvä kirjoitus, Samuli, ja kuten olemme vitsailleet, digitalisaatiosta tulee helposti pilipalisaatio. Hype menee ja tulee, vain toimivat ratkaisut elävät ja se edellyttää, paitsi tietotekniikan ja bisneksen ymmärtämistä, myös kykyä organisaatiomuutokseen. Lisää kirjasta Ketterä digitalisaatio, joka sekin on nimenä tuplahype 🙂\nRuohonen, M., Mäkipää, M. & Ingalsuo, T. (2017)\nLataa kokonaan osoitteesta http://www.uta.fi/sis/cis/research_groups/circmi/fi/uutiset.html\nTai e-julkaisuna http://www.e-julkaisu.fi/uta/kettera_digitalisaatio/


Pidätkö yleensä uudenvuodenlupauksesi? - Lifestyle - MTV.fi\nPidätkö yleensä uudenvuodenlupauksesi?\nLifestyle > Tyyli Julkaistu 12.12.2013 09:55 (Päivitetty 03.01.2014 12:32)\nVastaa Lifestylen kyselyyn, ja kerro pitävätkö uudenvuodenlupauksesi yleensä.\nMonet päättävät uudenvuodenaattona muuttaa elämäänsä jollakin tavoin ja tekevät pienen tai vähän suuremmankin uudenvuodenlupauksen. Mutta pitävätkö lupaukset yleensä? Vastaa alla olevaan MTV Lifestylen kyselyyn ja kerro miten on yleensä käynyt omalla kohdallasi. Pitävätkö uudenvuodenlupauksesi yleensä koko vuoden?\n10 000 euron punaviini ja 4000 euron laukku: Luksustuotteet ovat rantautuneet Suomeen Onko tämä vuoden upein asu? Taylor Swift kuin satujen prinsessa


Kumppanimme | Sisäilmajohtaminen | IISY Oy\nTutustu luotettaviin yhteistyökumppaneihimme.\n”Yhteistyömme IISYn kanssa tuottaa asiakkaillemme suurta lisäarvoa. Mahdollistamme ensi kertaa kiinteistöjen energiajohtamisen liittämisen sisäilman laadun johtamiseen.”\nTehokasta kiinteistöjen energianhallintaa\nÄlykästä ja energiatehokasta rakennusautomaatiota\nIdeasta ylläpitoon - kaikissa rakentamisen vaiheissa\nAsiantuntijoillamme on syvä ammatillinen osaaminen sisäilma-asioissa ja poikkitieteellinen lähestyminen, joten ratkaisemme sisäilmaan liittyvät kysymykset eri tieteenaloja hyödyntäen. Työmme lopputuloksena syntyy asiakkaamme käyttöön asiakirjoja, joilla hän voi edistää kiinteistönsä sisäilman laadun parantamista tai korjaamista oikeaoppisesti.\nParempaa asumismukavuutta ja energiatehokkuutta\nOuman-tuotteet ovat teknisesti turvallinen valinta. Järjestelmämme ovat skaalattavissa kiinteistönomistajan tarpeen mukaan. Ouman-tuotteita on käytetty suuressa osassa suomalaista kiinteistöjä, aina pienistä rivitalokiinteistöistä suuriin kerrostalokokonaisuuksiin.\nLaatua, luottamusta ja edistystä


Liigajoukkueiden voimasuhteet kaudella 2020–2021 | Sivu 143 | Jatkoajan keskustelupalsta\nFirst Edellinen 143 of 155\n27.03.2021 klo 21.37\nMikä oli Kärppien kerroin ennen pudotuspelejä ja mikä oli Lukon kerroin?\nEn muista. Muistan, että Kärpillä oli pienin kauttaaltaan. Samaa asiaa keskusteltiin myös tuolloin. Samoin Lukko tulee runkosarjan voittajana olemaan ykkösheppa kaikkien vedonvälittäjien listoilla. Sitä ei murra mikään kuntopuntari. Vedonvälittäjillä on elanto pelissä, he ovat ammattilaisia ja ymmärtävät kokonaisuuden.\n27.03.2021 klo 21.51\nVedonvälittäjillä on elanto pelissä, he ovat ammattilaisia ja ymmärtävät kokonaisuuden.\nTämä selvä. Minä tästä poistun takavasemmalle ja pyrin tulevaisuudessa ymmärtämään enemmän urheilun kokonaisuuksia, veljeyksiä, pohjoisen puhureita sekä muita McTorson käyttämiä voodoo esimerkkejä, ennen kuin esitän jotain asioita faktana.\nReactions: Kirveellä töitä, Joyride, Lukko8 ja 12 muuta\n27.03.2021 klo 21.52\nTodellakin toivon, että tänä vuonna jollain ihmeellä saataisiin jonkinasteiset pudotuspelit pelattua ja mestari selvitettyä. Ei tarvitse enää ensi vuonna vääntää siitä, kuka on ollut kuntopuntarin kärjessä ja kenellä on ollut vedonlyöntitoimistojen pienimmät kertoimet.\nSuurin suosikki on Lukko ja hyvänä haastajana tulee IFK. Musta hevonen on korona ja kaikki muut kynnelle kykenevät ovat haastajan roolissa. Tappara sekoilee niin kaukalossa kuin sen ulkopuolella sekä Kärpillä tulokset ailahtelevat kuin bipolaarisen mieliala.\nReactions: Mensonge, auvo11, Breeze Harbour ja 2 muuta\n27.03.2021 klo 22.03\nEi kannata poistua takavasemmalle. Älä ole höpsö. Keskustele mielummin asiasta. Tuollaiset voodoo -heitot ovat kummallisia. Ihan faktoihin pohjautuvaa ja pohdiskeltua tekstiä olen kirjoittanut.\nLukko on ykkösheppa, mikäli runkosarjan voiton varmistavat. Muutoin onkin sitten haastavaa:\nHIFK on koronan riivaama,\nTPS on hyvä ja ennakkoluuloton,\nKärpät on rutinoitunut, mutta haavoitettu,\nTapparan toimintaympäristö on sekaisin,\nIlves on toipunut NHL-menetyksistä,\nKalPa ja Pelicans ovat parempia kuin luultiin, KooKoo on juuri aloittanut nousun,\nReactions: Numero13 ja Individual\n27.03.2021 klo 22.14\nKannattaa luovuttaa suosiolla. Tämä on kuin Trumpin kanssa väittelyä. Joka muuten voitti pressanvaalit reilu 4 vuotta sitten vaikka vedonlyöntikertoimet oli häntä vastaan ja heillä sentään on elanto kyseessä ja ymmärtävät kokonaisuuksia.\nReactions: Jalmus, Silppuri, HOOLIGAN_ ja yksi muu\n27.03.2021 klo 22.15\nJos Lukko tippuu toiseksi, on kyseessä sulaminen, jota se ei pystynyt estämään.\nTai sitten kyseessä on otteluruuhka, jota kattoon räkijöiden ei ole tarvinut kohdata. Lukko näillä näkymin on ainoana pelaamassa 60 peliä, kun mikään karanteenijoukkue ei ole osumassa karanteenijaksoltaan heitä vastaan.\nSe että mentiin piste-keskiarvoon ja joillekin joukkueille tuli siitä lepohetki keskellä pahinta otteluruuhkaa, asettaa nämä sijoitustulkinnat kyllä ihan paskan haileeksi.\nMinulle ei ainakaan ole mitään merkitystä noilla sijoituksilla, kun playoffsit alkavat. Kotiedullakaan ei ole mitään merkitystä, kun yleisö ei ole mylvimässä tuomareiden käsiä pystyyn. Se peluutusetu on, mutta se on pieni. Lukko, HIFK, Kärpät, Tappara, TPS, KooKoo, Pelicans ja jopa Ilveskin ovat kauden aikana pystyneet vahvoihin vireisiin. KalPakin on ollut ajoittain hyvä. Ja Sport vittumainen kelle tahansa. Se on kuitenkin Risto the Magnificent siellä.\nVoipi olla että yksittäisen joukkueen mahdollisuudet menestykseen, kaiken osuessa putkeen, ovat paremmat, kuin millään normaalilla kaudella. En yllättyisi 10.sijan mestaruudesta.\nReactions: Kirveellä töitä, Jägen_pelsut, Breeze Harbour ja 2 muuta\n27.03.2021 klo 22.21\nNiin, minähän olen tässä keskustelussa väittänyt niinkin hurjia asioita kuin\n1. Lukko on tällä kaudella ykkössuosikki, mikäli varmistavat runkosarjan voiton.\n2. Kärpät oli viime keväänä ykkössuosikki mestariksi voitettuaan runkosarjan 2,15 pisteen ottelukohtaisella pistekeskiarvolla.\nEivät nuo nyt ihan Trumpin tasoisia väitteitä ole kuitenkaan.\n27.03.2021 klo 22.25\nOn totta, että kyseessä on erityislaatuinen kausi koronan ja vajaaksi jäävien pelimäärien vuoksi. En minä silti runkosarjan sijoituksia ihan paskan haileeksi sanoisi. Vähintäänkin suuntaa-antaviksi kuitenkin.\n27.03.2021 klo 22.26\nEn minäkään mitään muuta väittänyt kuin että kärpät oli ykkössuosikki mestariksi aivan kuten Clinton pressaksi, eli vedonlyöntikertoimien mukaan. Kertoimet on niitä faktoja kun koko alkuvuoden otteluilla ei kuulemma tee mitään.\n27.03.2021 klo 22.33\nJep! Samaa mieltä. Miksi sitten olet ollut niin aggressiivinen ja pyrkinyt alentamaan nimimerkkiäni?\n27.03.2021 klo 22.40\nSarkasmi ei ilmeisesti ole vahvuutesi. Minä kun olen sitä mieltä että jos pelaa vuodenvaihteesta koko loppukauden melko selkeästi liigan parasta lätkää ja vie viimeisessä keskinäisissäkin kärppiä kuin litran mittaa niin on ennakkosuosikki pudotuspeleihin. Kertoimet ei vissiin näin sanoneet ja ne ovat ennekin olleet järkyttävästi väärässä. Viime keväänä ei sitä päästy kokeilemaan joten tämä kaikki on turhaa mutustelua.\nEtköhän ole pyrkinyt alentamaan nimimerkkiäsi ihan itse kun olet tässäkin parin sivun aikana useampaan kertaan todennut että olet ainoa joka ymmärtää kokonaisuuksia.\nReactions: Lukko8, Jalmus, Silppuri ja 2 muuta\n27.03.2021 klo 22.49\nTuosta vikasta suorasta pleijaripaikasta tulee kyllä helvetillinen tappelu, jos runkosarja näillä peleillä viedään loppuun.\nReactions: auvo11, KiekkoMes ja Breeze Harbour\n28.03.2021 klo 00.20\nViime kaudella playoffien alla, juuri ennen kauden päätöstä, Lukolla ja Kärpillä oli Veikkauksella tismalleen sama mestaruuskerroin, 3,75. Näin se oli kauttaaltaan muuallakin, että joukkueet oli arvotettu ihan samaan kertoimeen.\nTämä teille @McTorso ja @Via Dolorosa kun siitä keskustelitte.\nReactions: Rommeli, McTorso, Huml71 ja yksi muu\n28.03.2021 klo 00.27\nTuokin voi tarkoittaa montaa asiaa, esim sitä, että toinen joukkue on ollut aiemmin ylipelattu ja tuon hetken kerroinasetelmalla on Veikkauksen tavoitteena saada ainoastaan tasainen pelijakauma bookkerin näkökulmasta sisään.\nKertoimissa, yhden hetken tasainen asetelma ei aina välttämättä tarkoita sitä, että asetelma kokonaisuudessaan on tasainen. Koska pohjalle pelatuilla panoksilla vs. kerroin on hemmetisti merkitystä.\n28.03.2021 klo 00.41\nKissa ja hiiri. Se on meidän\n"Ja vaikka me luullaan kyllä kaikki sen ympärillämme aavistaa\nMitä tapahtuu kun katseita vaihdetaan\nNiin hyvältä se tuntuu kun korvaani tuhmia kuiskit se mua kutittaa\nJa vaikken sanoistasi selvää saa\nSieluni liian levoton on ja se syntejä vaan janoaaaa"\n28.03.2021 klo 01.23\nMinä... minä pelkään... mitä minä pelkään... mitään joukkuetta minä en pelkää. En edes Aatu Selinin Ässiä tai Rautakorven Tapparaa.\n28.03.2021 klo 01.57\nPidän täysin selvänä, että Tapparan taisto top-6 paikasta on ohi, sillä KalPalla ja Pelicansilla on huomattavasti helpompi loppuohjelma.\n28.03.2021 klo 10.49\nLukolla laatua neljään ketjuun, viiteen pakkipariin ja luukulla ylivoimaisen maaginen Lehtinen. Jos Raumalla pelataan niin en näe yhdelläkään joukkueella mahdollisuuksia. Lukko on tyly Isäntä.\nTuokaa HIFK, Tappara, TPS tai Kärpät säälittävilä on oikeus elämään, mutta ei yhtään enempään. Let them come Lukko nälkäinen\n28.03.2021 klo 11.14\nSitä ilmassa leijuu\nRivieni välistä sen pystyy lukemaan vaikkei sanoiksi pukemaan\nJa se ihollamme tuoksuu ja joka ainutta soluamme koskettaa\nJa tämä leikki on jota vain vaistoilla luetaan\n28.03.2021 klo 11.26\nSamaa katsoin itsekin. Sijoitus 9 olisi Tapparan tämän kauden pelinäytöksiin noin muutenkin ollut juuri sopiva ja nyt todennäköinen. Nyt on vaikea nähdä, miksi täällä edelleen lasketaan Tapparalle jotain mahdollisuuksia samalla, kun vaikkapa Ilvestä pidetään riittämättömänä kärkikamppailuihin.\nItse toivon kyllä silti vahvasti Lukon voittoa, vaikka en Lukkoa kannatakaan. Nyt kaksi kautta on tehty niin kovaa duunia, eli selvästi ansaitsevat voittaa. Viime kaudella se olisi käytännössä tullut jo.\n28.03.2021 klo 11.49\nTähän plus yksi.\nEn pahemmin Johtaja Virrasta pidä, siis sen perusteella mitä on tullut haastatteluja sun muita seurailtua, mutta arvostan tuota Raumalla tehtyä työtä suuresti ja hyvänä valmentajana herraa pidän kyllä. Olisi aikamoista haista vittua, jos kaverilta jää edes mestaruuden havittelu pudotuspeleissä ainoastaan koronan vuoksi väliin tuon stintin päätteeksi.\n28.03.2021 klo 12.34\nKeskustele mielummin asiasta.\nSiitähän minä yritinkin keskustella, kertomalla kuinka Kärppien peli oli sekaisin ja kärkijoukkue toisensa jälkeen voitti Kärpät, samalla kun Lukko oli sellaisessa lennossa koko vuoden, että alta pois. Mielestäni pelkästään jo tämä oli selkeä asetelma pudotuspelejä silmällä pitäen, varsinkin kun Lukko kävi vielä pari kierrosta ennen kauden päättymistäkin murskaamassa Kärpät ylivertaisella esityksellä Kärppien kotikaukalossa.\nSinä totesit, ettet ole yllättänyt, että minä en pysty hahmottamaan kauden kokonaisuutta, jonka lisäksi pidät täällä toisia lähestulkoon tyhminä, kun 'kokonaisvaltaisten asioiden tarkastelua' on vaikea sisäistää. Käytännössä kun yritän mennä syvemmälle sisään peliin ja peliesityksiin, niin tulet ja murskaat ne mielipiteet, milloin milläkin verukkeella. Sen jälkeen kun sinun sitten pitäisi jotain väittämiä perustella, niin joko ohitat ne viestit täysin taikka vastaavasti kerrot jotain aivan puutaheinää täysin ohi aiheen.\nReactions: Henkka, Jalmus, SJK10 ja 3 muuta\n28.03.2021 klo 12.39\nPitkälti eilisiltaiseen viestintään liittyen tehty havaintoja ja sen vuoksi muutama muistutus. Ennen kuin jatkuu uudestaan.\nketjun aihe on voimasuhteet kaudella 2020-2021, ei edellisen kauden voimasuhteet ja tapahtumat\nkeskustelupalstalla on kiva juttu, jos kirjoittajilla on erilaisia mielipiteitä\nkeskustellessa ei ole tarpeen päästä osoittamaan, että oma kirjoitus on faktaa ja siten siinä kirjoitettu teksti on totuus ja siitä johtuen jonkun toisen kirjoittama teksti on väärässä\nsamoin tärkeä on muistaa, että myöskään toisen kirjoittajan väärässä olemisen osoittaminen ei ole hyvä itsetarkoitus keskustelupalstalle kirjoitettaessa\nasioista eri mieltä oleminen on ok ja mielipiteistä saakin "kinata", mutta keskitytään sitten kirjoittamaan asioista - ei keskitytä nimimerkkeihin\nReactions: etulaiton ja Kulkija\n28.03.2021 klo 12.47\nKoronan takia jos ja jos pelit jatkuu......sitten ne raastavat playoffit.\nEnsinnäkin Lukko voittaa runkosarjan....okey, mutta sen vastustaja sääleistä näyttäisi olevan nyt KalPa, Pelicans, Tappara tai Sport (ehkä Ilveskin?), siis sijoilta 7 tai 10 !\nTakeita Lukon jatkoon menijästä ei ole ja mitä lyhyempi sarja (paras kahdesta tai kolmesta?), niin sitä vaikeampaa silloin Lukon olotila!?!\n28.03.2021 klo 12.50\nMikään joukkue ei tällähetkellä ole niin kovassa liidossa että jatkoonmenolle olisi jotain takeita mitään joukkuetta vastaan.\nReactions: pussukka ja Roku


Säästä rahaa ja luontoa – näin aloitat ekopaaston - MTVuutiset.fi\nSäästä rahaa ja luontoa – näin aloitat ekopaaston\nLifestyle > Makuja artikkelisivu Julkaistu 19.02.2015 17:34\nLaskiaistiistai aloittaa perinteisesti paastonajan. Nyt onkin siis hyvä aika aloittaa paasto, nimittäin ekopaasto! Lue vinkit siitä, kuinka juuri sinä voit helposti vähentää ruoan ympäristövaikutuksia.\nSuomalainen heittää ruokaa roskiin keskimäärin 70 kiloa vuodessa. Se tekee ruokajätettä yhteensä 500 miljoonan euron arvosta. Ympäristövaikutukset vastaavat 100 000 auton päästöjä. Järkytyitkö? Hyvä niin, sillä nyt on oikea aika kiinnittää huomiota omiin ruokailutottumuksiin.\nNäin aloitat ekopaaston\nSuosi kasviksia. Suomalainen syö lihaa keskimäärin 77 kiloa vuodessa. Lihan vähentäminen ja vaihtaminen kasviksiin vähentää vesien rehevöitymistä ja ilmastonmuutosta. Pienimmät ilmastovaikutukset ovat kotimaisilla kasviksilla.\nKäytä broilerinlihaa. Broilerinlihan ympäristövaikutukset ovat huomattavasti pienemmät kuin naudan- ja sianlihalla.\nValitse lautaselle kalaa. Ekologisinta on valita lautaselleen kotimaisia luonnonkaloja. Kotimaisen kasvatetun kirjolohen hiilijalanjälkikin on vain kuudesosa naudanlihan ympäristövaikutuksista.\nVaihda riisi perunaan. Riisinviljelyssä vapautuu paljon metaania ja kasvihuonekaasuja. Korvaa riisi kotimaisella, edullisella perunalla ja vähennät huomattavasti ympäristövaikutuksia.\nKäytä nestemäisiä maitotuotteita. Yhden juustokilon valmistamiseen tarvitaan kymmen litraa maitoa, jolloin ympäristövaikutukset kasvavat yhtä suuriksi kuin naudanlihan tuotannon. Maitovalmisteet kannattaakin siis nauttia nestemäisinä, kuten jogurttina ja piimänä, ja vähentää juuston.\nVältä herkuttelua. Makeisten, virvoitusjuomien ja sipsien jättäminen kauppojen hyllyille säästää ilmastonvaikutuksia, sekä rahaa. Herkuista luopuminen voi kaventaa myös vyötäröä.\nValmista ja lämmitä ruoka mikroaaltouunissa. Mikro on ilmastoystävällinen valinta. Esimerkiksi puuron ilmastovaikutus vähenee 70 prosenttia, kun valmistat sen mikrossa lieden sijasta. Kannattaa suosia myös vedenkeitintä sähkölieden sijasta.\nÄlä käytä uunia turhaan. Kun lämmität uunin, valmista kerralla useampia ruokia. Voit valmistaa ruokaa suuria määriä kerralla, ja pakastaa myöhempää käyttöä varten.\nVältä ruoan heittämistä roskiin. Hyödynnä tähderuoat ja suunnittele kauppareissusi etukäteen. Älä osta ruokaa enempää kuin kulutat.\nLähteet: saasyoda.fi, Marttaliitto\nJääkö leipää aina yli? Estä ruokahävikki helpolla vinkillä 3.2.2015\nVäärä lämpötila voi pilata ruoat – ethän säilytä näitä jääkaapissa? 5.2.2015\nYle: Oravakeitto hämmensi suomalaiset – paljastuikin todeksi Lopeta rahan tuhlaaminen – näin hyödynnät ruoantähteet


Aurinkosähköjärjestelmä 3.2kW – SUOMEN AURINKORATKAISUT OY\nYRITYKSET / MAATILAT\n3.2kW verkkoon syöttävä 3-vaihejärjestelmä. Järjestelmässä laadukkaat monikidepaneelit sekä Froniuksen Symo 5.0-3-M invertteri. 5kW invertteri mahdollistaa aurinkojärjestelmän laajennuksen pelkästään paneeleita lisäämällä....\n3.2kW verkkoon syöttävä 3-vaihejärjestelmä. Järjestelmän suunnitteluvaiheessa varauduttiin tehon kasvattamiseen tulevaisuuden sähköntarpeiden kasvaessa ja invertteriksi valittiin Froniuksen 5kW Symo 5.0-3-M invertteri. Tämä mahdollistaa järjestelmän kasvattamisen paneeleita lisäämällä.\nPaneeleina laadukkaat monikidepaneelit.\nSuomen Aurinkoratkaisut tekee tarvittavat suunnitelmat, asennukset, lupa-asiat ja käyttökoulutuksen järjestelmälle avaimet käteen periaatteella.


Hakaniemen virastotalojen purkuhanke ottamassa askeleen eteenpäin - Kaupunki | HS.fi\nHelsingin kaupunkiympäristölautakunta käsittelee aluetta koskevaa asemakaavamuutosta kokouksessaan ensi tiistaina.\nPurkuun menossa olevissa virastotaloissa on sisäänkäynnit Hakaniemen metroasemalle. Sisäänkäynnit ovat tulossa myös uusiin rakennuksiin. (KUVA: Heikki Kotilainen)\nJulkaistu: 17.3. 16:29\nHakaniemen virastotalojen purkusuunnitelma on nytkähtämässä jälleen eteenpäin, kun Helsingin kaupunkiympäristölautakunta käsittelee aluetta koskevaa asemakaavamuutosta kokouksessaan ensi tiistaina.\nMikäli asemakaavaa rukataan uusiksi muutosehdotuksen mukaisesti, on Siltasaarenkadun ja Toisen linjan kulmassa sijaitseville tonteille mahdollista tehdä toimitilarakentamista. Nykyisellään tontit ovat virasto- ja hallintorakennuksille.\nMuutoksen myötä vanhat virastorakennukset on määrä jyrätä maan tasalle.\n”Kaavaratkaisun toteuttaminen vaikuttaa erityisesti siten, että alueen kaupunkikuva muuttuu rakennetummaksi ja keskustamaisemmaksi sekä toiminnallisesti monipuolisemmaksi”, muutosehdotuksessa kerrotaan.\nKaavaratkaisun tavoitteena on myös mahdollistaa uuden, Linjojen alueelle tyypillisen kivijalkatilan rakentamista sekä asuinrakentamista.\nKaupungin selvitysten mukaan nykyiset virastorakennukset ovat teknisesti ja toiminnallisesti niin vanhanaikaisia, ettei niitä kannata remontoida. Uudistuksen myötä on myös mahdollista kasvattaa tonttien rakennusoikeutta.\nVanhojen virastotalojen purkaminen tarkoittaa muun muassa sitä, että Toisella linjalla sijaitseva kasvisravintola Silvoplee menettää nykyiset tilansahttps://www.hs.fi/kaupunki/art-2000005196570.html.\nSiltasaarenkadun ja Toisen linjan kulmaan on suunnitteilla Helsingin yliopiston ylioppilaskunnan (HYY) omistaman HYY-yhtymän Lyyra-hankehttps://www.hs.fi/kaupunki/art-2000005711361.html. Siitä kaavaillaan kansainvälisesti houkuttelevaa tieteen ja yritysten kohtaamispaikkaa.\nTonteille on määrä rakentaa kolme uutta rakennusta: hotelli, toimistotiloja sekä kansainvälisille tutkijoille suunnattu asuintalo.\nVanhojen rakennusten purkaminen on tarkoitus aloittaa 2020 alkuvuodesta ja Lyyran arvioidaan valmistuvan 2022.\nHavainnekuva HYY-yhtymän Lyyra-hankkeen uusista rakennuksista Siltasaarenkadun ja Toisen linjan kulmassa. (KUVA: CEDERQVIST & JÄNTTI ARKKITEHDIT)\nHakaniemen virastotalot jyrätään – tilalle ehdotetaan hotellia, ulkomaisten tutkijoiden asuntoja ja toimistoja


Pension Waldwinkel Lenzkirch, hotellisi Saksa. Tarjouksella rajattu aika!\n> Eurooppa > Saksa > Baden-Württemberg Baden-Württemberg Region hotellia tietoja kohteesta Baden-Württemberg Region > Lenzkirch > Pension Waldwinkel >\nHaldenweg 19, 79853 Lenzkirch, Saksa\nTarkista hotellin Pension Waldwinkel hinta ja varaustilanne:\nPension Waldwinkel - Kuvaus\nPension Waldwinkel (Lenzkirch)Lue lisää tarjoaa kaikki ne palvelut, joita voi odottaa tässä kaupungissa sijaitsevalta kaksi tähteä-kategorian hotellilta - mm. Ravintola, Baari, sanomalehdet, Savuttomat huoneet, Ilmainen pysäköinti, Televisio. Hotelli on perhe-tyylinen.Sijaintina on Haldenweg 19, länsi-Lenzkirch, ja etäisyys keskustasta autolla vain 4 minuuttia.Puutarha on mukava lisä hotellin palveluihin. Käytännön tietoa:Hotellissa on ilmainen pysäköinti.\nPension Waldwinkel: mukavuudet ja palvelut\nMaksullinen pysäköinti , Ilmainen pysäköinti(Löydä hotelleja, joissa Pysäköinti kaupungista Lenzkirch)


PiiMega® Total ERP - Yrityksen toiminnanohjaus\nYritysten tarpeisiin suunniteltu toiminnanohjausjärjestelmä\nYhdessä asiakkaiden kanssa suunniteltu ja toteutettu PiiMega® Total ERP on yrityksen keskeisimmät toiminnot yhdistävä ERP-ratkaisu. PiiMega® Total ERP sisältää valmiit työkalut tärkeimpiin yrityksen toimintoihin. Sinä itse päätät, mitä niistä tarvitset käyttöösi.\nPiiMega® Total ERP -toiminnanohjaus sisältää moduulit tarjouslaskennasta valmistuksen kautta toimitukseen ja hankinnoista varastonhallintaan ja raportointiin. PiiMega® Total ERP voidaan räätälöidä tarvittavista moduuleista asiakkaalle omaksi toiminnanohjausjärjestelmäkokonaisuudeksi.\nPiiMega® Total ERP on käytössä muun muassa talotehtailla, suoramyyntiorganisaatioilla ja rakennusalan yrityksillä ja se on saanut paljon kiitosta käytettävyydestään.\nPiiMega® Total ERP etuja:\n● Sujuva ja vaiheittainen käyttöönotto\n● Laajat integrointimahdollisuudet\n● Valmiit rajapinnat mm. kirjanpitoon ja logistiikkaan\n● Toimii turvallisesti pilvipalveluna, ei edellytä erillisiä laite- tai palvelininvestointeja\n● Joustaa yritystoiminnan mukaan\nPiimega® Totalin asiakkuudenhallinta auttaa yritystä johtamaan yritykselle tärkeitä asiakkuuksia aina asiakashankinnasta jälkimarkkinointiin. Kaikki tiedot asiakkasta löytyvät yhdestä paikasta ja samalla koko asiakasmassan hallinta on helppoa ja järjestelmällistä. Asiakkaiden ja kontaktien lisääminen järjestelmään, asiakkuuksiin liittyvä tehtävienhallinta sekä asematilojen muuttaminen käy kädenkäänteessä. Tarvittavat dokumentit (esimerkiksi tarjoukset ja kuvat) ovat myös liitettävissä asiakkuuksiin. Järjestelmä auttaa lähettämään viestejä asiakkaille ja sisältää niin myyjä- kuin asentajakalenterin sekä suoran yhteyden tarjouslaskentaan. Piimega® Total asiakkuudenhallinnan moduulit on yhdistettävissä esimerkiksi automaattiseen soittojärjestelmään.\nPiiMega® Totalilla voidaan laatia helppokäyttöinen tarjouspohja yrityksen käyttöön. Tarjouslaskentapohja voidaan räätälöidä täysin asiakkaan tarpeen mukaiseksi. Moduuli on myyjän oiva työkalu tarjouslaskennassa. Yritykselle voidaan luoda oma tarjouspohja ja myyntituotteille omat tuoterakenteet, jotka huomioivat kaikki tarjoukseen vaadittavat elementit. Myyjän tarvitsee vain kerätä perustiedot (kuten kohteen mitat), jolloin järjestelmän avulla saadaan laskettua mm. tarjouksen hinta. Tarjous voidaan tulostaa heti allekirjoitettavana asiakirjana. Myös tarvittavat materiaalit menevät heti hankintaehdotuksiksi järjestelmän seuraavaan osaan.\nKaikki osto- ja myyntitilaukset löytyvät samasta tietokannasta, joka on muodostettavissa asiakkaan tarpeen mukaan. Esimerkiksi hankintatilaukset voidaan tehdä PiiMega® Total -toiminnanohjausjärjestelmällä suoraan alihankkijalta. Tilausten ja varastonhallinnan yhteys on aukoton. Tilauksia sekä niihin liittyviä tietoja voidaan tarkastella PiiMega® Totalissa myös karttapohjalla.\nTuotannon ohjaus: Valmistus, ostot ja varastonhallinta\nYrityksen tuotannon maksimoimiseksi koko tuotantoketju voidaan aikatauluttaa ja synkronoida varaston kanssa. Prosessin kokonaishallinta ja tehokkuus hioutuvat huippuunsa PiiMega® Totalin avulla. Ostot voidaan vastaanottaa omaan varastoon tai ohjata asiakkaan vastaanottopisteeseen. Tuotannonohjaus mahdollistaa työvaiheittaisen valmistuksen aikataulutuksen ja ohjauksen. Paketointi ja kuormien toimitukset onnistuvat sekä omasta että ulkopuolisesta logistiikkavarastosta. Nimikkeiden/valmisteiden hallinta ja varastojen arvon määritykset onnistuvat kätevästi Piimega® Totalissa.\nAsennuksiin, toimituksiin ja huoltoihin liittyvät kalenterit löytyvät PiiMega® Totalista. Asentajien aikataulut ja valmisteiden toimitusajat voidaan suunnitella järjestelmällä ja täten välttää turhia odotusaikoja. Myös laskutusluvat voidaan liittää asennuskalenteriin. Asentajille on mahdollista valita käyttökalenteri kahdesta eri vaihtoehdosta. Myyjillä on käytössään oma kalenteri, joka lähettää toimintahälytyksiä asiakastilojen mukaan sähköpostiin.\nReklamaatiot ja huollot kustannuksineen ja tilastoineen\nAsiakasreklamaatioiden sekä huoltotoimenpiteiden tilastointi ja hallinta helpottuu. Syyt, kustannukset ja tilastot ovat samassa paikassa. Moduulista saatavien raporttien avulla yritys voi tarttua kiinni jatkuviin reklamaatioiden kohteisiin ja huoltosopimuksien asioihin. Reklamaatio- ja huoltokalenterit sekä niiden kautta lähetettävät ilmoitukset auttavat hallitsemaan huoltohenkilöstön ajankäyttöä.\nMonipuolinen ja räätälöitävä raportointi\nPiiMega® Total ERP:ssä on monipuoliset ja mittavat raportointityökalut. Esimerkiksi nimikkeet ja hinnasto ovat tulostettavissa ja hallittavissa. Myös tarjoukset, talous- ja palkkahallinnon aineistot sekä varastoihin, ostoihin ja asennuksiin liittyvät tulosteet löytyvät PiiMega® Totalista. Yrityksen liiketoiminnan tilaa voidaan tarkastella monipuolisilla ja räätälöitävillä dashboard -näytöillä. Järjestelmän sisältämä tieto on hyödynnettävissä liiketoiminnan analysointiin ja johtamiseen myös BI-työkalujen avulla. Olemme laatineet asiakkaillemme BI-ratkaisuja Microsoft Power BI:n avulla, jonka kanssa Piimega Total®ERP toimii saumattomasti yhteen.\nPiimega® Totalissa taloushallinnon moduulit toimivat jatkeena koko toiminnanohjaukselle mahdollistaen muun muassa verkkolaskujen lähetyksen ja vastaanoton, kulujen seurannan, myyntireskontran, provisioiden muodostamisen sekä palkka- ja kirjanpitoaineiston tuottamisen ja integroinnin yrityksen tai tilitoimiston taloushallinto-ohjelmiin.\nAutomaattisilla integraatioilla tehostetaan yrityksen prosesseja ja vapautetaan työaikaa menestyksen rakentamiseen. PiiMegalla on vahva osaaminen ja runsaasti kokemusta erilaisten integraatioiden toteuttamisesta. PiiMega® Total toiminnanohjausjärjestelmässä on laajat integraatiomahdollisuudet eri järjestelmiin, muun muassa CRM järjestelmiin, kirjanpitojärjestelmiin, logistiikkapalveluihin, karttapohjaisiin palveluihin ja automaattisiin call center -järjestelmiin.


Useat TikTok-videot elokuvasta 365 päivää leikattiin - Viihde\nUseat TikTok-videot elokuvasta 365 päivää leikattiin\nKiistanalainen elokuva 365 päivää suoratoistettiin Netflixissä, ja se esiteltiin trendikymmenen parhaan elokuvan joukossa. Mutta samaan aikaan oli paljon ihmisiä, jotka halusivat verkon poistavan sen. Mutta kuten me kaikki tiedämme, että näin ei tapahtunut.\nMutta TikTok-sovellus teki aloitteen ja poisti useita elokuvia videoista, koska ne rikkovat sovelluksen käyttöehtoja. On tullut tärkeää, että ymmärrämme, että pakko ei ole romanttista.\nPÄIVITYKSET - 365 päivää\nMonet rutiinit ja muut lyhyet videot saavat viruksen Tiktok verkkoon. Jotkut ovat hulluja ja jotkut ovat vain niin riippuvaisia, että jatkat niiden toistamista silmukassa. Tähän sukupuoleen täytettyyn elokuvaan liittyvät videot jäljittelivät elokuvan kohtauksia.\nIhmiset yrittivät myös käyttää elokuvaa tapana vitsailla vakavasta asiasta, joka on seksuaalinen väkivalta. Ihmiset näyttivät mustelmia ja lähettivät outoja kuvatekstejä, jotka liittyivät siihen. Nämä rikkovat videosovelluksen sopimusta.\nTIETOA ELOKUVASTA - 365 päivää\nNiiden ihmisten mukaan, jotka allekirjoittivat vetoomuksia elokuvan poistamiseksi suoratoistosivustolta, elokuva puhuu pakotetusta rakkaudesta ja yrittää kuvata sitä romanttisessa mielessä. Oli olemassa useita valituksia siitä, miten mielenterveyden oireyhtymän eri versio Tukholma on edustettuna.\nVaikka haaste ja elokuvaan liittyvä hashtag saivat viruksen TikTokissa, yhteisön sääntöjä rikottiin tietysti. Tämä johtaa tietysti videoiden poistamiseen.\nNaisen sieppaa mafia-don, joka väittää, että hän saa hänet rakastumaan häneen vuoden kuluessa, joka on kolmesataa kuusikymmentäviisi päivää. Vaikka hän vannoo, ettei hän edes kosketa häntä tuona aikana, näemme, että tämä eroottinen draama jossain näytti seksuaalista väkivaltaa.\nLue myös: Mass Effect Andromeda - Voitteko romansseja kaikkien hahmojen kanssa? Ryderin parhaat romantiikkavaihtoehdot\nhäiriö on kausi 3\nnolla jakson 11 keskustelu\nrangaistajan uusi kausi\nTuleeko kausi 3 konosuba


Kun kaikki pääsiäispupun piilottamat munat on löydetty, odottavat löytöpalkkiot pöydän alla. Tuttuun tapaan sieltä löytyy pääsiäiskorit kera yllätysten.\nTiesittekö, että lapset rakastavat samoina toistuvia ”yllätyksiä” vuodesta toiseen. Me aikuiset ehkä helposti ajattelemme samana toistuvan olevan tylsää, mutta lapsille pelkkä odottaminen tuo jännitystä elämään ja tuttuus puolestaan turvallisuutta.\nEräs ystäväni ja yhden lapsen kummitäti toi jo kesällä tällaisen ihanan paketin ulkomailta. Siitä asti olen säästänyt sen sisältöä tämän vuoden pääsiäiskoreja varten (vaikken olisi millään malttanut).\nVai mitä sanotte? Voiko olla enää suloisempia uninaamioita?\nNallekarhu, kissa ja pupu.\nViimevuotiset Fabelabin pussukat saivat sisällökseen KappAhlin Hampton Republicin tähtikuvioiset t-paidat. En varsinaisesti ostanut niitä pääsiäiskoreja varten, vaan olin ostanut ne jo aiemmin jonkun tarjouskampanjan aikana kesää varten. Näillä mulla usein käy. Ostan jotain tarpeellista jemmaan ja sitten sen voi samalla hyödyntää pikkuyllätyksenä. Enhän viime vuonnakaan ssuunnitellut ostavani La Coquetan neulepaitoja pääsiäiskoreja varten. Tilaus vain sattui tulemaan juuri niihin aikoihin.\nOppi&ilo-tuotteet ostin Suomalaisesta kirjakaupasta jo helmikuussa, kun siellä oli niistä tarjouskampanja. Meillä on ollut näitä hyväksi havaittuja tuotteita jo vuosien ajan. Voin suositella! Kuopuksen koriin laitoin tuon punaisen puuhakirjan. Näille tuotteille tyypillistä on mahdollisuus tehdä samojatehtäviä yhä uudelleen ja uudelleen, koska niihin käytettävä tussi on pyyhittävissä. Koodipläjäyksen laitoin kolmasluokkalaisen koriin. Hän valitsi näitä talvella lahjoiksi kaverisynttäreille, joten arvelin, että hän voisi itsekin ilahtua samoista korteista. Ritaripaperinuket olen löytänyt vuosia sitten Ombrellinosta Helsingistä. Ne laitoin ekaluokkalaisen koriin, mutta oikeasti ajattelin, että ritarit ja koodauskortit voisivat olla alakoulupoikien yhteiset.\nTänä vuonna pojat valitsivat pääsiäisyllätysmuniksi tällaiset Kinderin puput.\nSuklaapupuja myytiin tarjoushintaan kahden paketeissa. Päädyttiin ostamaan viisi poikapupua ja yksi tyttöpupu puoliksi äidille ja isälle.\nPuput odottivat pääsiäistä ruokailuhuoneen vitriinikaappien päällä. Kuinka ollakaan niistä syntyi leikki. Lähistöltä löytyneestä Megakille-kirjasta tuli sopivasti ruokapöytä ja suklaapupuperhe kokoontui syömään. Isäpupu oli kuulemma lähtenyt reissuun, joten yhden perheenjäsenen puuttumisellekin löydettiin selitys. Eivät siis olleet ihan kertakäyttötavaraa nämä puput 😉 Tätä pupuleikkiä jatkettiin monena päivänä.\nTässä on tämänvuotinen kuopuksen pääsiäiskori yllätyksineen.\nTässä puolestaan on ekaluokkalaisen kori.\nKolmasluokkalaisen korista näkyy parhaiten tuo roikkuva pupukoriste. Ne ostin Pentikistä tänä vuonna.\nIsot pojille on myös varattuna pääsiäisyllätykset, mutta hieman eri muodossa.\nAnnetaanko teillä pääsiäisyllätyksiä?


Lyhyet jäähyväiset Asukastuvalle | Siikajokilaakso\nLyhyet jäähyväiset Asukastuvalle\nJani Vääräniemen soitto ilahdutti Asukastuvan muuttojuhlille saapuneita. Toivottavasti Jani ehtii myös uuden Asukastuvan avajaisiin?\nMimmi Sepällä ja Tuulikki Tuovisella piti kiirettä vieraiden kahvittamisessa.\nTrubaduuri Jani Vääräniemen kitara soi lauantaina niin kuin vuosi sittenkin Asukastuvan avajaisissa Piippolassa. Nyt on kuitenkin aika jättää lyhyet jäähyväiset tuvalle, edessä on muutto uusiin tiloihin Piippolan kunnantalolle.\nAsukastuvan toiminta jatkuu siellä runsaan kuukauden kuluttua marraskuussa. Muuttojuhlilla kävi runsaat kolmisenkymmentä piipposta.\nAsukastupa-projekti on kuluneen vuoden aikana osoittanut tarpeellisuutensa. Saadun palautteen mukaan asukastupatoiminta on lisännyt muun muassa kylämme yhteisöllisyyttä, auttanut tutustumaan toisiin ihmisiin ja luonut hyvää mieltä.\nAsukastuvalla on ollut kahvila-kirpputori ja käsityömyymälä. Lisäksi on järjestetty tapahtumia, sekä kerho- ja viriketoimintaa eri kohderyhmille.\nProjektipäällikkö Mimmi Seppä on tullut tunnetuksi Asukastuvan tulisieluna. Mutta mistä kaikki sai alkunsa?\nNelisen vuotta sitten tehtiin kuntakartoitus: Meissä on voimaa! Siinä nousi esille erityisesti tarve saada tapaamispaikka, kahvila kylään!\nMimmi kirjoitti tulokset hankkeeksi Siikalatva-Haapaveden seutukunnan kehityskeskukselle. Hanke valittiin yksimielisesti toteutettavaksi. Projektipäälliköksi nimitettiin Mimmi Seppä.\nToiminnan pelisääntöjen luominen ja toiminnan mahdollistaminen on projektipäällikön keskeisin tehtävä. Tuvalla työharjoittelussa olleiden opastus ja byrokratia niin ikään kuuluvat projektipäällikölle.\nAsukastuvalla on ollut kotimaisia ja ulkomaisia harjoittelijoita ja projektityöntekijöitä. Uusia voimia haetaan jo tulevalle toiminnalle.\nKeskipiste Leader myönsi rahoituksen Piippolan Asukatupa -projektille. Projektin pituus on puolitoista vuotta ja saatu rahoitus kattaa siitä noin 90 prosenttia 85 000 euron kustannusarviosta. EU:n osuus rahoituksesta oli 3450 euroa ja Valtion 30 260 euroa. Uutta rahoitusta on jo haettu vuoden 2018 loppuun.\n”Ongelma on kuitenkin se, että em. rahoitus on vain toiminnan kuluihin”, kertoo Mimmi Seppä.\n”Kaikki investoinnit ja hankinnat on rahoitettu mm. keittolounaan, kirpputorin, bingon yms. tuotoilla. Lahjoitukset ja runsas talkootyö ovat mahdollistaneet vanhan Osuuspankin muuttamisen viihtyisäksi kokoontumispaikaksi piipposille.”\nUusi alku kunnantalolla\nAsukastupa on toiminut ensimmäisen vuotensa Piippolan entisen Osuuspankin tiloissa. Projektin rahoista on maksettu tilojen vuokra sekä sähkö- ja lämmityskulut. Tähänastinen toiminta on osoittanut, että nämä kulut ovat liian korkeat katettavaksi asukastupatoiminnasta saatavilla tuloilla.\nToiminalle on löydetty edullisemmat toimitilat kunnantalolta, asukastupatoiminta elää edelleen kylässämme! Jos et ehtinyt mukaan rakentamaan ensimmäistä Asukastupaa, ei ole syytä huoleen. Myös uusien tilojen muokkaaminen viihtyisäksi tarvitsee innokkaita talkoolaisia. Myös kalustolahjoitukset ovat tervetulleita. Uusia voimia haetaan jo tulevalle toiminnalle. Tuvan tilat tulevat edelleen olemassa kylän yhdistysten ja yhteisöjen käytössä. Vapaaehtoisia toimijoita kaivataan niin ideointiin kuin muuhunkin. Yhdessä meissä on voimaa\nProjektin etenemistä voit seurata Piippolan Asukastuvan Facebook sivuilta. Osallistu keskusteluun.


Sosiaalisesti vastuulliset julkiset hankinnat - Työ- ja elinkeinoministeriön verkkopalvelu\nSosiaalisesti vastuullisilla julkisilla hankinnoilla tarkoitetaan sitä, että julkisyhteisöt ottavat huomioon hankintansa vaikutukset myös yhteiskuntaan laajasti. Käytännössä tämä voi olla esimerkiksi asiakasryhmän mukaan ottamista hankinnan suunnitteluun tai sen varmistamista, että toimitettavan tavaran tai palvelun tuottamisessa noudatetaan työelämän perusoikeuksia ja ihmisoikeuksia.\nSosiaaliset näkökohdat voidaankin ottaa huomioon useilla eri tavoilla ja useissa eri hankintamenettelyn vaiheissa. On kuitenkin hyvä ottaa huomioon, että samoin kuin kaikkien julkisia hankintoja koskevien vaatimusten, myös sosiaalisten vaatimusten on oltava Euroopan unionin oikeusperiaatteiden mukaisia. Myös vastuullisten hankintojen on siis oltava yhdenvertaisia, syrjimättömiä, läpinäkyviä, suhteellisia sekä vastavuoroisuuden tunnustavia.\nTyö- ja elinkeinoministeriön julkaisema opas (2017) kertoo käytännön esimerkkien avulla, miten sosiaaliset näkökohdat voidaan ottaa huomioon julkisissa hankinnoissa. Opasta varten hankintaprosessi on jaoteltu viiteen eri vaiheeseen, jotta mahdollisuudet huomioida sosiaaliset näkökulmat eri hankintavaiheissa tulevat mahdollisimman hyvin esille.\nTyö- ja elinkeinoministeriö piti aiemmin yllä CSR-kompassi-verkkosivustoa, jossa keskityttiin vastuullisuusnäkökohtien huomioon ottamiseen julkisten hankintojen tuotantoketjuissa. Alle on koottu tiivistys sivuston sisällöstä sekä valmiit mallipohjat toiminnan suunnitteluun ja toteutukseen.\nHankinnan periaatteista sopiminen\nAlle koottujen dokumenttien tarkoituksena on tukea hankintayksikköä sosiaalisesti vastuullisiin hankintoihin sitoutumisessa ja toiminnan organisoimisessa. Dokumentteja voidaan hyödyntää myös sekä sisäisessä että ulkoisessa viestinnässä.\nPäätös sitoutumisesta sosiaalisten näkökohtien huomioimiseen\nJohdon sitouttaminen ja toiminnan organisointi\nSuunnittelu ja riskien arviointi\nSuunnitteluvaiheessa on hyvä laatia kattavat riskianalyysit kaikista hankinnan kohteina olevista tavaroista ja palveluista. Näin saadaan selville, mille tavaroille ja palveluille vaatimuksia on ensisijaisesti asetettava. Resurssien ja oppimisen kannalta voi olla hyvä aloittaa muutamasta tuoteryhmästä (vaikka riskianalyysissä olisi löytynyt useita riskiryhmiä). Lisäksi kannattaa laatia aikataulu muiden riskituoteryhmien sisällyttämisestä prosessiin.\nJulkisessa hankinnassa käytettävistä ehdoista ja kriteereistä on ilmoitettava etukäteen läpinäkyvästi. Alle on koottu esimerkeiksi hankintakriteerimalleja, jotka kuvaavat, millaisia sosiaalisia vaatimuksia hankinnoille voidaan asettaa sekä miten nämä vaatimukset voidaan muotoilla tarjouspyyntöasiakirjoissa.\nHankintakriteerit suurkeittiöiden kuumille juomille\nHankintakriteerit myyntiautomaattien kuumille juomille\nyleinen malli hankintojen vastuullisuutta koskeviksi erityisehdoiksi (soveltuu mihin tahansa tuoteryhmään)\nHankintasopimukseen on sisällytettävä hallinnollisia määräyksiä, kuten tarkastusoikeutta ja seurannan raportointivaatimuksia koskevia ehtoja.\nValvontaa ja sanktioita koskevia sopimusehtoja\nAsetettujen vaatimusten toteutumista on hyvä seurata järjestelmällisesti, jotta vastuullisuus toteutuu. Toimittajaa voidaan edellyttää täyttämään kyselylomakkeen, jossa selvitetään, miten toimittaja pyrkii varmistamaan, että asetetut sosiaaliset vaatimukset toteutuvat. Toimittaja palauttaa vastaukset hankintayksikölle kirjallisena ilman erillistä kehotusta esimerkiksi kolmen kuukauden kuluessa.\nItsearviointilomake toimittajalle suomeksi, ruotsiksi ja englanniksi\nItsearviointilomakkeen täyttämisohje toimittajalle suomeksi, ruotsiksi ja englanniksi\nArviointimalli toimittajien vastauksiin\nSeurannassa mahdollisesti ilmenneitä ongelmia on tärkeää käsitellä järjestelmällisesti ja suunnitelmallisesti. Seurannan tuloksista tulee ilmoittaa toimittajille ja viestiä niistä myös sisäisesti hankintayksikössä. Mahdollisten ongelmien korjaamiseksi on hyvä yhdessä toimittajan kanssa laatia toimintasuunnitelma, jonka toteutumista seurataan hankintayksikössä. Kannustustoimenpiteitä ongelmien korjaamiseksi on hyvä miettiä jo hankinnan suunnitteluvaiheessa.\nAvoimeen viestintään vastuullisuudesta liittyy monia etuja. Hankintayksikön vastuullisuuskäytäntöjen avaamisesta on hyötyä erityisesti kunnan tai alueen asukkaille, mutta sen avulla voidaan myös tarjota ideoita ja hyviä esimerkkejä muille hankintaviranomaisille. Viestintä edistää avoimuutta ja auttaa toimittajia ennakoimaan, millaisia sosiaalisia vaatimuksia hankinnoille asetetaan. Lisäksi se motivoi yrityksiä työskentelemään sosiaalisen vastuun parissa toimitusketjuissaan.


Olympus MC-14 1.4x telejatke | Foto Monza\nEtusivu / Kauppa / Objektiivit / Olympus objektiivit / Olympus telejatkeet / Olympus MC-14 1.4x telejatke\nTuotetunnus (SKU): V321210BE000 Osastot: Objektiivit, Olympus objektiivit, Olympus telejatkeet Avainsanat tuotteelle objektiivi, olympus\nErinomainen siirrettävyys, paksuus vain 15 mm\nSoveltuu erityisesti vaativiin olosuhteisiin\nOlympus MC-14 1.4x telejatke määrä\nNyt M.ZUIKO DIGITAL ‑objektiiviin on saatavana telelisäke. OLYMPUS MC‑14 pidentää objektiivin polttoväliä 1,4‑kertaisesti ja maksimoi valokuvausmahdollisuutesi – se antaa käyttöösi laajemmalle ulottuvan telezoomin paketissa, jonka paksuus on vain 15 mm. MC‑14‑telelisäkettä käytettäessä valovoima heikkenee vain yhden aukon verran, ja sen avulla M.ZUIKO DIGITAL ED 40‑150mm PRO ‑objektiivi vastaa valovoimaista superteleobjektiivia. Jos lajisi on urheilukuvaus tai luontokuvaus, arvostat varmasti pöly‑ ja roiskesuojattua korkealuokkaista metallirunkoa. Telelisäke, jossa on täydellinen monikalvopinnoite ja jonka suorituskyky on tuttua, korkealuokkaista OLYMPUS‑laatua: tuloksena on ammattilaistason lopputulos, joka vastaa odotuksiasi.\n1 arvio tuotteelle Olympus MC-14 1.4x telejatke\nVeli – 14.2.2017\nSuosittelen. Ei juurikaan huononna kuvan terävyyttä ja vaikutus tarkennusnopeukseen on erittäin pieni. Mukavan lyhyt, joten tätä ei paljon huomaa objektiivin kanssa. Laadullisesti samaa hyvää tasoa kuin Olympuksen Pro -linssit. Ainut moite, että tämä sopii ainoastaan Olympuksen 40-150mm f/ 2.8 ja 300mm f/4 objektiiveihin ulkonevan linssin takia. (Lisäksi tämä toimii esim. EF-MFT tms. -adapterin kanssa millä tahansa muulla objektiivilla, jos adaptoinnit kiinnostavat.)\nOlympus M.Zuiko Digital ED 12‑50mm f/3.5‑6.3 EZ musta\n155.5 € / kk


Jo joutui armas aika, ja suvi suloinen!\nNiin joutui myös Annen loma. Sen kunniaksi Anne pisti lohen ja perunat uuniin, parsat kattilaan ja poksautti skumpan auki. Juhlajuomaksi valikoitui Venäläinen Sovetskoe kuohuviini. Erittäin helppo, erittäin halpa myös. Hintalaatusuhde siis kohdillaan.\nKuplivaa juodessa Anne herkistyi muistelemaan omia 13 vuoden takaisia ylioppilasjuhliaan. Voi sitä nuoruuden aikaa! Näin myös runosuonta alkoi tykyttämään:\nOn suven ensimmäinen päivä,\nVanhalla nousee mieleen nuoruuden häivä.\nTänään ylioppilaat valkoisen lakin päähän painavat,\nValmistumistaan iloisina juhlivat.\nKohottakaamme malja kesälle,\nPian alkavalle lämmölle.\nLähettänyt Anne ja Ellu klo 8.35 Ei kommentteja:\nHeippa hei pitkästä aikaa!\nKesä on jo ovella, ja Anne on löytänyt piileilevän runoilijan itsestään. Runojen kirjoittaminen on mahtavaa, kun antaa vain luovuuden ja sanojen pulputa.\nViinistä on myös oiva apu oman elämänsä Eino Leinon löytämiseen, näin keväällä Anne suosii skumppaa.\nOnhan tämän blogin nimi tarinoita viinistä, joten miksi teksti ei voisi olla runon muodossa. Tässä Annen eräs runoteos:\nHauskaa iltaa se enteilee,\nKun Anne ja Ellu viiniä maistelee.\nOn laseissa kuohuvaa kuplivaa,\nJa naisilla todella mukavaa\nVesat ne kotiin jäädä saa,\nKun Anne ja Ellu viinipullon avaa.\nMaistuu illan aikana niin skumppa kuin viini,\nOlo alkaa olla molemmilla fiini.\nAnne tanssilattialle tupsahtaa\nJa Ellu melkein nauruun kupsahtaa,\nKun anne juo viiniä ja heiluu.\nElämä on aika reiluu.\nSiis lisää viiniä kaadetaan,\nHuolta ei huomisesta ollenkaan.\nLähettänyt Anne ja Ellu klo 5.03 Ei kommentteja:\nViini ja Ruoka 2018\nSiitä onkin jo vierähtänyt aikaa, kun.Anne ja Ellu ovat julkaisseet täällä blogin puolella tarinoitaan. Emme suinkaan ole kadonneet minnekään, keskitymme nykyään vain enemmän jakamaan viinikokemuksiamme Instagramissa. Seuraavassa kuitenkin katsaus viime viikonlopun viinimessuille.\nAnne ja Ellu vierailivat viime viikonloppuna Helsingin Messukeskuksessa järjestetyissä Viini ja Ruoka 2018 -messuilla.\nHyvien viininystävien tapaan Riedelin maistelulasiin kaadettiin maistiasia eri viininmaahantuojilta aina Italialaisista viineistä etenkin Annea tänä vuonna kiinnostaviin Australian ja Uuden- Seelannin viineihin. Makuelämyksiä tuli koettua erilasia, joitain voisi jopa harkita pyhäinpäivän viettoon tai vaikkapa joulupöytään. Yksi messujen monista suosikeista oli Annen ja Ellun mielestä australialainen Tussock Jumper Shiraz. Tämä viini oli maultaanhyvin pehmeä ja syksyinen. Hieman erilainen makuelämys oli puolestaan Uusi-Seelantilainen Spy Valley Gewurztraminer, joka oli Annen ja Ellun makuun melko makea pippurisine jälkimakuineen. Viinit toimivat myös messuilla erinomaisena kyytipoikana perjantai-pizzalle, namskis!\nLopuksi vielä kuvia messutunnelmasta, muistakaa seurata meitä myös Instagramissa\nLähettänyt Anne ja Ellu klo 8.04 Ei kommentteja:\nAnne ja pälvipuolukkalikööri, vuosi oli 2017 :D\nGlökiä kesällä vai oliko? Tätä reseptiä vain testailemaan kuulkaas!\nAurinkoista keskikesää! Enää viikko juhannukseen ja keli on mitä parhaimmillaan, ainakin Annen kotikonnuilla Savonlinnassa.\nPitkän työviikon jälkeen paras tapa rentoutumiseen on viikonloppureissu pois pääkaupunkiseudun vilinästä savolaiseen rauhaan ja hiljaisuuteen. Annen mökille kokoontuu usein vanhempien ja puolison lisäksi myös pikkuveli Vesa ja hänen tyttöystävänsä. Koko perhe siis kasassa pitkästä aikaa, perheen koiraa unohtamatta.\nParasta koko perheen mökkeilyssä on grillaaminen, mölkkyturnaus ja juominen. Juomaa löytyy aina oluesta siideriin, skumppaan, viiniin ja konjakkiin. Tällä kertaa tarjolla oli myös Annen kälyn tuomaa itsetehtyä pälvipuolukkalikööriä. Voiko parempaa olla!\nPälvipuolukka tarkoittaa edellisvuoden puolukkaa, jota joskus löytyy vielä keväällä edellisen syksyn jäljiltä. Siitä tehty kotikutoinen likööri on mitä parhainta, jopa niin hyvää, että miedosta kanelin tuomasta glögin mausta huolimatta puolukkalikööri sopii oikein hyvin myös kesän juhlapöytään. Ainakin Annen kesäruoka- (ja juoma-) pöytään.\nLähettänyt Anne ja Ellu klo 8.29 Ei kommentteja:\nArkiston kätköistä, Osa 2\nAnne ja Ellu suuntaavat viinimessuille jellyshottien voimin!\nVoi näitä aikoja, joko se kaksi vuotta on tästäkin vierähtänyt.\nSe olisi viinimessujen aika jälleen tulevana viikonloppuna, tämä juttu tuo hyviä muistoja mieleen!:\nHeipparallaa vaan kaikki!\nTänään Anne ja Ellu suuntaa viini ja ruokamessuille. Emme tietenkään ajatellut ihan kuivin suin sinne lähteä ja nyt olikin oiva ajankohta testata jellyshotteja! Pidämme kuukauden päästä yhteissynttärit ja sinne haluamme jellukakun - viinalla höystettynä x) eli pitäähän tätä testata kun aiempaa kokemusta ei ole.\nOstimme kaupasta gelatiinijauhetta ja Alkosta vadelmalikööriä. Tutkimme lukuisista nettilähteistä reseptejä mutta päädyimme lopulta kulkemaan oman pään mukaan. Ja hyvin onnistui! Seurasimme gelatiinijauheen ohjeita, pistimme labran pystyyn ja teimme suhdelaskuja. Ja voil´a!\nOtimme saannoksemme pois kylmästä jähmettyneinä ja ulkonäkö oli mahtava! Käytimme sydänmuottia. Noh, seuraavaksi maistoimme ja maku oli.. No, parempi kokea itse. Suussa koostumus tuntui niljakkaalle ja paha maku seurasi perässä. Niin kuin Anne luonnehti: Kuin söisi kylmää etanaa joka on marinoitu pontikassa :D :D Eli nams!\nLaitoimme liian vähän likööriä tai olisi pitänyt lisätä paljon sokeria joukkoon valmistusvaiheessa. Mutta nyt ollaan fiksumpia. Ei sittenkään tehdä kakkua synttäreille hah!\nTästä onkin parempi jatkaa puhdistamaan suuta oikeilla hyvillä viineillä. PP!\nLähettänyt Anne ja Ellu klo 8.26 Ei kommentteja:\nArkiston kätköistä, Osa 1\nEllu Andalusiassa 8/2016, Jerezin Sherrytilat\nEi herttinen tuostakin reissusta on aikaa! Ellu päätti julkaista tämän tekstin (vaikka aikaa onkin vierähtänyt), sillä ei Espanjan sherryt tai muut herkut menetä arvoaan! Eli jos matka Andalusiaan kutkuttelee niin tässäpä sinulle oivaa luettavaa:\nOlimme miekkoseni kanssa siis 11 päivää reissussa Espanjassa. Alkuun olimme Torremolinoksen rannikolla löhöilemässä viitisen päivää, jonka jälkeen lähdimme autolla La Línea de la Concepcióon (Gibraltarin lähelle) yhdeksi yöksi ja siitä matka jatkui pariksi yöksi Jereziin sekä loppuajaksi vielä Malagaan.\nJa koska lomallahan on kyse syömisestä ja juomisesta Ellu kertoo niistä. Mieleen painuvin herkku oli leivitetyt sardiinit = boquerones fritos, jotka siis grillattiin vartaissa hiilloksessa ja päälle puristettiin sitruunaa. Myös Rosada-kala oli maukas yllätys. Ruma punertava kala, mutta hyvää, varsinkin, kun lautasella se oli muodossa josta sitä ei enää tunnistanut! Yleensä en välitä syödä kalaa tai mereneläviä, mutta tällä reissulla ryhdistäydyin... ja se kannatti! Juomana toimi tietenkin viini viini ja viini - ainiin ja olut!\nReissusta jäi mieleen myös Jerezin sherryt, joita maisteltiin kahtena päivänä. Ensimmäisenä iltana ominpäin ja toisena päivänä kävimme kahdella sherrytilalla: Sandemanilla ja Bodegas Tradicionilla (jälkimmäiseen piti varata aika kierrokselle sähköpostitse). Lipittely ja uuden oppiminen on aina hauskaa. Eiks tätä opetussuunnitelmaa voisi soveltaa myös amk.ssa !? -Ehkä Anne hoitaa tän puolen lakipykäliin, kunhan on siellä byrokratian huipulla :D\nVoisin myös kertoa Malagasta sen verran, että osuimme sinne sopivasti Feria de Malagan aikaan 13 - 20.8. Se on viikon kestävä juhla, jolloin järjestetään katukonsertteja (erikseen löytyy myös festarialue) ja kansa juhlii melkeinpä aamusta iltaan joka päivä! Sopii Ellulle! Katukuvaan kuuluu hianot flamenco-mekot, kukkakoristeet, flamenco hatut sekä Cartojal viini, jota juotiin kaduilla pinkeistä pikku mukeista. Unohtamatta litran olut- ja mojitotuoppeja.\nJos tapakset ja viinit ovat lähellä sydäntä, mee tonne! Ainut mikä harmittaa, niin olisi pitänyt shoppailla enemmän! Siellä kun on niitä kauppoja, joita Suomessa ei ole, eikä kuulu.\nKysyttäessä Ellu kertoo mielellään lisää -> PP!\nHähää briteillä on aina pilvistä!\nSherry sherry baby..\nPiipahdimme matkalla Jerezistä Malagaan Rondassa. Vau! Henkilövahingoilta tiedettävästi vältyttiin\nMalagan auto ja vaatemuseo oli yksi parhaista museokokemuksista! Tuon glamourin rinnalla tuli aika vaatimaton olo hikisessä paidassa ja sortseissa :D\nLähettänyt Anne ja Ellu klo 8.19 Ei kommentteja:\nHeipä hei ja mukavaa pääsiäisviikkoa!\nEllu piti pidennettyä viikonloppua, joka mahdollisti viikonlopun vieton Tallinnassa. Yksi yö, mutta eipähän tarvinnut hötkyillä suuntaan taikka toiseen. Ja reissulla tulikin maisteltua viinin sijaan oluita!\nEllun miekkonen on innostunut oluen panosta. Tätä innostusta on jatkunut jo muutamat kuukaudet ja välineisiin ja resepteihin "pojat" ovat käyttäneet aikaa ja rahaa. Näin on tuloksiakin syntynyt, mitä muutamia oluita Ellu on saanut jo maistaa. "Hitto nehän osaa!" -On ollut ehkä päällimmäinen ajatus. Miksi sitten kertoa tästä viiniblogissa?\nToki jos pitäisi valita juotko viiniä vai olutta tai jotakin muuta lopun elämän, niin Ellu valitsisi viinin. Mutta koska näinhän asia ei ole (onneksi), Ellu haluaa etsiä elämyksiä myös muualta kuin viinin maailmasta 😁. Ja siksi Ellu haluaa jakaa nämä makuelämyket kanssanne.\nMikään olutekspertti tässä ei olla (ainakaan vielä), mutta mutu-tuntumaa on saatu mm. IPAsta, Alesta, Vehnäoluesta, Stoutista, Porterista, Pils ja Lager.. Kiitos osin miekkosen ja tämän kavereiden, jotka ovat saaneet Ellun kiinnostuksen heräämään entisestään.\nJos jotain Ellu osaa sanoa, niin oluttyypit jaetaan pinta- ja pohjahiivaoluisiin, mitä valmistuksessa käytetään. Ja Suomessakin tuttuakin tutumpi Lager on pohjahiivaolut. Tämän valmistusaika on hieman pidempi, käyminen tapahtuu viileässä, ja ehkä siksi "pojat" ovat keskittyneet pintahiivaoluisiin 🤣.\nKun Ellu on juonut olutta, se on tähän asti rajoittunut pääosin juurikin Lager, vehnöolut.. Joskus myös tumma olut on maistunut. Miekkosen olut harrastus on kuitenkin saanut Ellunkin rohkeasti kokeilemaan muitakin makuja ja todennut että VAU! Hyviä oluita löytyy muistakin kategorioista, ja Tallinnassa tuli maisteltua eksoottisiakin oluita mm. Kookoksella ja Koivulla maustettuna. Ja arvatkaas, koivu oli erittäin hyvä yllätys. Kyseessä Tanker Sauna Session -olut! Ai että! Raikas ja koivun maku on kuin tehty kuulumaan osaksi oluita.\nTarkemmin Ellu ei ala oluita tässä kuvailemaan, mutta voi olla, että olut löydöistä kirjoitetaan jatkossakin! Ehkä sen vielä voi sanoa, että oluiden maistelu kannattaa aloittaa perusteista, ei suoraan kookos hokkus pokkusista. Vaikka mielenkiintoista olikin!\nMitä mieltä olette viinin ystävät, annetaanko peukutus myös oluelle 😊👍!\nLähettänyt Anne ja Ellu klo 7.10 Ei kommentteja:\nAnne ja Ellu\nTeema: Matkailu. Teeman kuvien tekijä: MvH. Sisällön tarjoaa Blogger.


Ihanasti kotona: IHANAA JOUTENOLOA\nLähettänyt Johanna klo 12.21\nSatu Kukkaiselämää 28. joulukuuta 2014 klo 12.35\nKaunis tapetti ja ihanan kirjan sait lahjaksi. Mukavaa sunnuntaita!\nJohanna 28. joulukuuta 2014 klo 13.26\nTämä tapetti oli meillä entisessä kodissakin, mutta kun on hyväksi havaittu niin mitäpä sitä vaihtamaan :)\nTiina 28. joulukuuta 2014 klo 20.06\nVoi kissanviikset noita ihania rötköjä :) Mauno on kyllä hurjan kokoinen...\nNätti tuo tapetti, antaa kivasti näköä ja lämpöä seiniin. Teidän on näköinen!\nJa tuo kirja - olen sitä parin vuoden aikana selaillut kirjakaupassa monet kerrat... jokohan se pitäisi käydä lunastamassa pois, sillä se on aivan ihana. Meinasin pyytää sitä pukilta, mutta päädyinkin sitten toiseen kirjaan :)\nJohanna 28. joulukuuta 2014 klo 20.58\nIhania rötköjä ovat molemmat, niinkuin tiedät! Mauno on komean kokoinen kaveri, niin hellyttävän lutuinen ja muokattava tapaus. Kerttu taas hurmaa söpöydellään ja on niin mahdottoman hellyydenkipeä, mutta sylissä ei vieläkään ole oikein opittu olemaan. Keskenään mitä parhaimmat kaverukset, ei voisi kuvitella niitä elelemään erikseen.\nSuosittelen kirjaa, olen joka päivä selaillut kauniita kuvia ja jopa innostunut lukemaankin kaikki tekstit.\nMari 29. joulukuuta 2014 klo 8.30\nVoi tuo kirja näyttää ihanalle! Kaunista tapettia, pitäisi saada itsestä irti ja ruveta täälläkin hommiin :)\nJohanna 29. joulukuuta 2014 klo 17.47\nKirja on ihana ja luulen että saattaisit tykätä sinäkin! Aloittaminen onkin aina vaikeinta remppahommissa, mutta kun pääsee vauhtiin ei millään malttaisi lopettaa...valmista pitäisi saada pian ;))


Hei kai ihanat ! Eikö ole aivan huippua kun ihmisisillä on erilaisia lahjakkuuksia? Toiset on verbaalisesti lahjakkaita, toiset osaa laulaa, toiset on eteviä kielissä tai vaikkapa taitoluistelussa. Toisilla on syntymälahjana taito olla lasten kanssa kuten siskoni nuorimmalla tyttärellä ja vanhempi tytär joka on kummityttöni käyttää todella kätevästi lyijykynää. Vai mitä sanotte alemmista kuvista?\nNiin kuin useimmilla nuorilla rahan tarve kasvaa mitä vanhemmaksi tulee ja kesätyöpaikatkin on aika kiven alla vaikka olisikin ajoissa liikkeellä. Ehkäpä tänä vuonna kummityttöni kevät/kesätyö voisi olla samalla rakas harrastus eli piirtäminen.\nJos olet kiinostunut ikuistamaan lapsesi, kissasi, koirasi, moottoripyöräsi, idolisi tai minkä tahansa sinulle tärkeän asian ota rohkeasti yhteyttä\nsähköpostitse saat häneltä tarkempia tietoja :)\nOikein ihanaa lauantaipäivää sinulle!\nLähettänyt Heidi klo10.45 lauantaina, tammikuuta 08, 2011\nAnne lauantaina, 08 tammikuuta, 2011\nTodella taitavaa! Aivan ihania piirroksia!! Tätä taitoa kannattaakin kehittää ja pitää yllä.\nmalla lauantaina, 08 tammikuuta, 2011\nNO Wau!!!onpa TOdella mahtavia töitä!aivan upeaa!\nMarielisa lauantaina, 08 tammikuuta, 2011\nUpeaa talenttia kertakaikkiaan!!\nMaija lauantaina, 08 tammikuuta, 2011\nWow! aivan upeita, olen kade osaisinpa itsekkin! :)\nHeidi lauantaina, 08 tammikuuta, 2011\nMiia - Miian unelmia lauantaina, 08 tammikuuta, 2011\nLouise lauantaina, 08 tammikuuta, 2011\nKummityttösi on todella taitava!!!\nUpeita töitä tosiaan!! Kyllä noilla taidoilla pääsee pitkälle, jos ja kun löytää oikeat väylät :)\nHipsu lauantaina, 08 tammikuuta, 2011\nOi kuinka ihmeen taitava tyttö! ♥\nANNAO lauantaina, 08 tammikuuta, 2011\nUpeita teoksia :)\nSiskollani on myös tuo piirtämisen/maalaamisen lahja, piirrustuksiin ei kyllästy koskaan, niitä katselisi vaikka kuinka paljon. Mukavaa viikonlopun jatkoa!\nMinni lauantaina, 08 tammikuuta, 2011\nUskomattomia piirrustuksia!! Taitoa todella löytyy :)\nMerja lauantaina, 08 tammikuuta, 2011\nSiis käsittämättömän upeita! Aivan mieletön piirtämisen lahja! :D\n- Sari - Kaunista Elämää sunnuntaina, 09 tammikuuta, 2011\nHei OMG, ei voi olla totta!! Aivan mielettömiä töitä! :) Luulin pikkukuvan perusteella valokuvaksi. Todella lahjakas tyttö!\nCarita sunnuntaina, 09 tammikuuta, 2011\nOn kyllä upeita töitä. Tekijä on todella taitava =o)\nTyttö kylmän maan sunnuntaina, 09 tammikuuta, 2011\nOhhoh, mikä taito! Mahtavia!\nalegni sunnuntaina, 09 tammikuuta, 2011\non kyllä todella taitava tyttö!\nmieheni vanhin poika on myös taiteilija, koulutukseltaan kuvanveistäjä, vaikkakin piirtää paljon.\nJos hän ei vielä ole ammatiltaan taiteilija niin EI voi olla vaihtoehtoja. Aivan käsittämättömän upeita. Nyt vielä omat nettisivut kokoon ja kauppaamaan töitä.\nJenni sunnuntaina, 09 tammikuuta, 2011\nOi! On se jännä miten tuollainen taito joillakin on ja joillakin on, ihan mystistä!\nKamomilla maanantaina, 10 tammikuuta, 2011\nJestas! Kyllä on taitoa!!!\nHeidi - Suklaamarenki maanantaina, 10 tammikuuta, 2011\nHei kaikille ja kiitos kommenteista! Täällä kummitädin ominaisuudessa lueskelen niitä rinta rottingilla ja ilahduttavat varmasti myös kummityttöäni ♥ Nyt pihalle selvittämään rapaa ja roiskista ennen kuin taas pakastaa :) Ihanaa alkanutta viikkoa jokaiselle!\nRiikka maanantaina, 10 tammikuuta, 2011\nVoi vau! Ei voi muuta sanoa, ihan käsittämättömän upeita!! :)\nMiia tiistaina, 11 tammikuuta, 2011\nOmpa upeita piirrustuksia! Luulisi että töitä riittää :) Aika kalliita tuntuvat yleensä olevan nuo muotokuvat.\nJonna torstaina, 13 tammikuuta, 2011\nVAU! upeita, upeita!!


VOI POISTAA/Varastettu 3 "jopoa" - Pyöräily - Yksivaihde.net\nVOI POISTAA/Varastettu 3 "jopoa"\ndpstyles (dpstyles) June 20, 2011, 4:29am #1\nLönkan päästä sisäpihalta lähtenyt 3kpl valkoisia OSIS logolla olevaa pränikkää jopoa. Mikäli tulee vastaan ojasta tms. niin ilmoitusta. Kiitos!\nYhteys henkilöön jolta pyörät hävinnyt\nEDIT: vakuutus korvannut pyörät, joten ilmoituksen voi poistaa. Kiitos kaikille!\nhellcop (hellcop) June 20, 2011, 4:45am #2\nPyöriiköhän noita enemmänkin, vai oliko noi kolme jotain uniikkeja kappaleita?\nJust eilen Nordenskiöldinkadulla osu silmään yks valkoinen Jopo, jonka kyljessä luki OSIS+. Pisti silmään, kun siinä putkessa ei lukenutkaan tuttua ja turvallista Jopo-tekstiä… Sillä ajeli suht siistin näköinen keski-ikäinen mies.\nfobba (fobba) June 20, 2011, 5:10am #3\nEikös nää oo jotain hiustuotebrändimainospyöriä ? osis+\njussi (jussi) June 20, 2011, 5:20am #4\nNiin oliko nämä muuten lukossa/lukittuina ollenkaan?\ndpstyles (dpstyles) June 20, 2011, 8:59am #5\n1kpl lähtikin jo 2 viikkoa sitten. Nyt lähti 2kpl lisää samalta sisäpihalta lukittuna toisiinsa ja siitä vielä kiinteään aitaan.\nPyörät on promo-pyöriä joita pitäisi olla vain muutama helsingissä. Jos siis kuski ei näytä kampaajalta( =) ) , ajelee todennäköisesti pöllityllä pyörällä. Kyselin tänään kaverilta spesifimpiä tuntomerkkejä mutta eipä niitä oikein ollut. Helkaman tekemä ja täydellinen JOPO-kopio, mutta punaisella OSIS+ tekstillä.\nEnemmän kai tässä on kyse siitä että jos löytyy hylätyn näköisenä jostain niin yhteyttä vaikkapa allekirjoittaneeseen.\nMull_Dundane (mull-dundane) June 20, 2011, 10:15am #6\nBongattu viime kesänä Oulussa kahdestakin parturin ikkunasta. Etuhaarukka oli toisessa asennettu takaperin.\nk_laakso (k_laakso) June 21, 2011, 3:44am #7\nYksi moinen löytyy pihasta täällä Kumpulan suunnalta, varsin uusi tuttavuus pihapiirissä… PM:llä lisäinfoa…\nCdale (cdale) June 26, 2011, 1:02pm #8\nVallilassa pernajantiellä kourallinen jopoja, joita tulee ja menee koko ajan. Osa pyöristä maalattu ja purettu. Kandee käydä tsekkaamassa löytyykö sieltä!\nbike_futurist (bike_futurist) June 28, 2011, 10:21am #9\nRautatieasemalla siin aidassa elielin bussiaseman vieressä on yks. Ainakin klo 16:05 oli viel paikallaan. Kauhee kiire ja ei lukkoa niin en oikeen muuta voi kun täällä huudella.\nkilobitti (kilobitti) June 28, 2011, 11:42am #10\nnyt on rautatientorin sivussa vltavan takana aidassa kiinni yksi osis+, soittaisin toimintaohjeita jos oisit laittanu puh.nron.\ndpstyles (dpstyles) June 28, 2011, 12:19pm #11\nlaitettu PM. Omistajan yhteys päivitetty ensimmäiseen postiin mahdollisia löytöjä/lukotuksia varten.\na1 (a) July 1, 2011, 12:52pm #12\nKontulassa oli yksi tuommoinen OSIS+ pyörä.\njussi (jussi) July 1, 2011, 5:49pm #13\nAi niin, näin eilen kun joku mimmi pisti menemään tällaisella täysiä Kurvissa - jalkakäytävällä. Rikollista tuohua.\ndpstyles (dpstyles) July 1, 2011, 7:40pm #14\nno ehkä tässä on turhaa kiinnittää huomiota näihin ellei näytä hylättynä jossain. Kun siis ei ole kunnon tuntomerkkejä näihin vietyihin. Runkonumeroa tms. Näin itsekin tänään yhden. Jos siis löytyy jostain orvon näköisenä niin yhteyttä yllä olevaan numeroon. Jos vain spottaat kaupungilla niin mitä sitä täällä ilmoittelemaan. Tuskimpa tässä mennään joka OSIS+ kuskia turpiin vetelemään tai lukottelemaan jokaista pyörää.\nMERKKARI (𝔓𝔦𝔢𝔫𝔦 𝔐𝔢𝔯𝔢𝔫𝔫𝔢𝔦𝔱𝔬) July 1, 2011, 7:42pm #15\nkai sä väänsit sen peilin sivuun\na1 (a) July 2, 2011, 5:30am #16\nAinakkan tässä minkä minä näin ei ollut mitään runkonumeroa tms.\nPyörä oli hyväkuntoinen ja lukittu.\nHachio (hachio) January 20, 2012, 3:49pm #17\njususter (jususter) January 20, 2012, 4:04pm #18\nPyörät on promo-pyöriä joita pitäisi olla vain muutama helsingissä. Jos siis kuski ei näytä kampaajalta( =) ) , ajelee todennäköisesti pöllityllä pyörällä.\nTäällä pohjanmaalla viime syksynä melkein joka toisessa parturiliikkeessä oli asiakkaiden kesken arvontaa, jossa pääpalkintona oli tuommoinen JopOSIS\nHachio (hachio) January 20, 2012, 4:18pm #19\nJooh, vanha ilmotushan toi oli ja puski vaan déjà vuta, kun näin tollasen tuol myynnis. Kelailin vaan järkeillen, et jos nois nyt ois kuitenki sattunu olee esim. runkonumerot ja yksikin varastettu pyörä ois löytyny, niin bad boys,bad boys whatcha gonna do whatcha gonna do?


BJJ Nuorten ja Senioreiden SM-kilpailut 2017\nTapahtumat :: BJJ Nuorten ja Senioreiden SM-kilpailut 2017\n20,00 € 26.2.2017 asti\n30,00 € 5.3.2017 asti\n40,00 € 12.3.2017 asti\nBrasilialaisen jujutsun Nuorten ja Senioreiden SM-kilpailut 2017 järjestetään Kamppailuareenalla Turussa 18.3.2017.\nNuorten SM-kilpailu on tarkoitettu vuosina 2000-2003 syntyneille. SBJJL tukee sarjojen voittajia 200 euron kilpailustipendillä!\nSenioreiden SM-kilpailu on tarkoitettu vuonna 1981 tai aiemmin syntyneille. SBJJL tukee 100 euron kilpailustipendillä värivöisten miesten painoluokkien voittajia (8 kpl) sekä kaikkia avoimen sarjojen voittajia (3 kpl).\nJokaisella osallistujalla tulee olla SBJJL:n lisenssi vuodelle 2017. SM-kilpailuihin saavat osallistua Suomen kansalaiset ja vähintään kaksi vuotta maassa vakituisesti asuneet henkilöt.\n2003-2002 syntyneet (14-15v)\n-52, -58, -64, -70 ja 70+ kg sekä tytöt avoin\n2001-2000 syntyneet (16-17v)\n-58, -64, -70, -76 ja 76+ kg sekä tytöt avoin\nSBJJL tukee nuorten Suomen mestareita 200 euron kilpailustipendillä, jolla korvataan ulkomaille kohdistuvan kilpailumatkan kustannuksia. Stipendin voi lunastaa 18.3.2018 saakka. Stipendi on henkilökohtainen eikä sitä voi siirtää tai myydä toiselle henkilölle.\nSenioreiksi luetaan vuonna 1981 tai aiemmin syntyneet. Ottelijan EI siis tarvitse olla täyttänyt 36 vuotta ennen kilpailupäivää. Seniorisarjassa otteleminen EI ole este ottelemiselle aikuisten sarjassa muissa SBJJL:n arvokilpailuissa.\nSBJJL tukee 100 euron kilpailustipendillä värivöisten miesten painoluokkien voittajia (8 kpl) sekä kaikkia avoimen sarjojen voittajia (3 kpl). Stipendillä korvataan ulkomaille kohdistuvan kilpailumatkan kustannuksia. Stipendin voi lunastaa 18.3.2018 saakka. Stipendi on henkilökohtainen eikä sitä voi siirtää tai myydä toiselle henkilölle.\n20 € 26.2. saakka\n30 € 5.3. saakka\n40 € 12.3. saakka\nOsallistumismaksu maksetaan ilmoittautumisen yhteydessä. Voit vaihtaa sarjaasi tai peruuttaa ilmoittautumisesi viimeiseen ilmoittautumispäivään saakka. Viimeinen ilmoittautumispäivä on 12.3.2017.\nNuorten SM-kilpailuiden ottelijoiden vanhemmat/isovanhemmat puoleen hintaan ja alle 12-vuotiaat veloituksetta! Tapahtuman lipunmyynti aloitetaan vasta Junnucupin alettua klo. 12.00.\n2003-2002 synt. (14-15v)\nGukho Yakhiev, GB Gym\nsanteri laine, Finnfighters Gym\nEelis Viitanen, Helsingin Itsepuolustuskoulu\nkristian miettinen, Helsingin Itsepuolustuskoulu\nArseni Aznjuk, Sambo Helsinki\nJuho Martin, Finnfighters Gym\nAndrei Starodumov, Finnfighters Gym\nNiilo Korhonen, Turun Ju-jutsuseura\nOtso Aksela, Takado\nChristoph Trelin, Sambo Helsinki\nEetu Yrjölä, Porin Kamppailu-urheilukeskus\nJonna Vahtera, Turun Ju-jutsuseura\nHertta Jurkkola, Lahden Kamppailulajikeskus\nMilja Suominen, Tampereen Jujutsukoulu\nOthman Ghannou, Barreto Helsinki\nJonatan Forssen, Takado\nJussi Kitinoja, F(x) jiujitsu\nArtur Väänänen, Barreto Helsinki\nMika Passila, Tampereen Jujutsukoulu\nMatias Eskola, Brazilian Jiu-jitsu Academy\nKalle Jaakola, Action Sport Center\nJussi Brännfors, Oulun Kamppailuklubi\nMika Grönroos, Forssan Kamppailijat\nSampo Viitanen, Pankration Gym\nBryan Vallecalle, Turun Ju-jutsuseura\nTatu Piispanen, GB Gym 6\nJuha Härkönen, Heracles 1 4\nJussi Luoto, Nokian Kamppailu-Urheilijat\nTony Bäckman, Hangon Hyrskyt 3 4\nAki Moilanen, Espoon Kehähait 1\nMarkus Malila, Finnfighters Gym\nMikko Karvonen, Finnfighters Gym 1\nPetri Hietalahti, Helsingin Itsepuolustuskoulu\nJaana Kettunen, Takado 5\nYhteensä: 150 ottelijaa.\nHelsingin Itsepuolustuskoulu 12\nOulun Kamppailuklubi 7\nF(x) jiujitsu 1\nkilpailut@bjjliitto.fi\t• Juha Natunen\t• +3585856242\t• http://www.bjjliitto.fi/tapahtumat.php?tap=311\t• SBJJL